הוועדה המיוחדת לפניות הציבור, כנסת 25, פרוטוקול מספר 50, 2024-01-22 00:00

יצחק פינדרוס: בוקר טוב, אני מתכבד לפתוח את הישיבה של הוועדה המיוחדת לפניות הציבור, בנושא סמכויות והתנהלות הפקחים בתחבורה ציבורית

יצחק פינדרוס:      אתם רוצים לדבר?     

קלרה מרמן: בוקר טוב, אני קלרה מרמן, נחטפתי ב-7 באוקטובר מקיבוץ ניר יצחק

קלרה מרמן:  אני וארבעת האורחים שהיו אצלי בבית

קלרה מרמן:  כנראה שם נמצאים עדיין אח שלי פרננדו מרמן, בן הזוג שלי לואיס הר שהיו אורחים שלי בבית

קלרה מרמן:  שוחררתי בפעימה החמישית ב-28 בנובמבר ואני מיואשת

קלרה מרמן:  אני יודעת מה זה היה להיות שם, מה זה עוד יום ועוד יום, ואני חושבת שלא יכול להיות דבר יותר חשוב, יותר משמעותי לכל אזרח במדינה לדעת שמי שנמצא שם חייב לחזור

קלרה מרמן:       מדינת ישראל חייבת דבר ראשון די למילים, רק מעשים

קלרה מרמן:  כל דבר אחר צריך לרדת מהשולחן

קלרה מרמן:  אין דבר יותר חשוב

קלרה מרמן:  האנשים שם עלול להיות שלא יוכלו לחזור בחיים

קלרה מרמן:  יש 136 חטופים כבר 108 ימים, אני הייתי רק 53 וזה היה לי נצח, כל שניה, כל דקה, כל יום להיות שבוי

קלרה מרמן:  זה הדבר הראשון

קלרה מרמן:  באמת כל אזרח חייב לדעת הגנה וביטחון, לדעת שזו הארץ שלנו, שזו המדינה שלנו, חייב לדעת שיוחזר, שלא יפקירו אותו, כמו ההרגשה שהרגשתי שהפקירו אותי ב-7 באוקטובר

מעיין סיגל קורן: קוראים לי מעיין, אני הבת של קלרה, ואני הגעתי לכאן היום כי הרגשתי שלא ייתכן שאנחנו ב-108 ימים, ושאני לא יכולה להמשיך לשבת בבית יותר

מעיין סיגל קורן:  הגעתי מהצפון מקיבוץ קטן ליד כרמיאל, קמתי מאוד מוקדם היום בבוקר, יצאתי ב-05:30 מהבית כדי להגיע לכאן, ולהפתעתי הרבה כשחיפשתי אלו ועדות מדברות על נושא החטופים – לא מצאתי אפילו לא ועדה אחת היום שעוסקת בנושא החטופים

מעיין סיגל קורן:       אז באנו לפה

מעיין סיגל קורן:  אנחנו מבינים שהיום אתם לא עוסקים בנושא החטופים פה בוועדה הזו

מעיין סיגל קורן:  ואני מבינה שאתם עוסקים בנושא דחוף וקריטי אחר כנראה, אני לא מזלזלת כמובן, אני חושבת שיש המון נושאים שצריך לקדם ומאוד חשובים; אבל יש חשוב ויש דחוף, קריטי, שאם לא מטפלים בו אז אנשים פשוט מתים

מעיין סיגל קורן:  ואנחנו רואים את זה בשבוע האחרון, בחודש האחרון, בכל יום שעובר בעצם אנחנו מקבלים עוד ועוד בשורות על אנשים

מעיין סיגל קורן:       אני מקווה שבני המשפחה שלי עוד בחיים שם

מעיין סיגל קורן:  אני לא יודעת את זה בוודאות, אני פשוט מקווה, ואני מרגישה שבכל רגע אני יכולה לקבל בשורה אחרת

מעיין סיגל קורן:  ואני לא מצליחה להבין איך נבחרי הציבור שלנו לא עוסקים רק, רק, בנושא הזה

מעיין סיגל קורן:  איך אני מגיעה לפה היום לכנסת לבקש את בני המשפחה שלי, לבקש שיחזירו אותם, ואין אף ועדה שאני יכולה להיכנס אליה ולדבר על הנושא הזה?     

יצחק פינדרוס: אין אף ועדה שאתם לא נכנסים אליה, אבל זה בסדר

יצחק פינדרוס:  הערת ביניים

מעיין סיגל קורן: אז אני שמחה לשבת לכם על הווריד, כי זו האחריות שלכם להחזיר את בני המשפחה שלי

יצחק פינדרוס: בואי, כשמכבדים, ואנחנו מכבדים, ואנחנו מקבלים את זה, ונותנים לכם לדבר

דליה קושניר: זה לא נשמע כמו הערה מכבדת, סליחה

מעיין סיגל קורן: אני באתי לכאן בתור אזרחית שבמקרה במקרה לא הגיעה לעזה, כי אני יכולתי באותו בוקר להיות אצל אמא שלי, אורחת כמו שאר בני המשפחה שלי שנחטפו

מעיין סיגל קורן:       אמא שלי חזרה ואני מאוד מאוד שמחה על כך

מעיין סיגל קורן:  צריך להחזיר את כולם, צריך להחזיר את כולם וצריך לדבר מהבוקר ועד הערב רק על זה, וצריך לעשות הכול, וזאת לא כניעה, וזאת הפקרה בכל מצב אחר, ואלו אזרחים שלכל אחד אחר פה זה היה יכול לקרות

מעיין סיגל קורן:  זו באמת הייתה רולטה רוסית

מעיין סיגל קורן:  לכל אחד אחר

דליה קושניר: אני דליה קושניר, אני מגיעה מכפר סבא

דליה קושניר:  שני הגיסים שלי איתן ויאיר הורן נחטפו מקיבוץ ניר עוז

דליה קושניר:  אני ממש מצטערת אם אנחנו נכנסים לכל ועדה

יצחק פינדרוס: לא, אני אמרתי דבר אחד

יצחק פינדרוס:  היא אמרה שלא נותנים באף ועדה לדבר על הנושא הזה

דליה קושניר: לא, היא לא אמרה שלא נותנים, היא אמרה שבציפייה שלנו כאזרחיות ואזרחי מדינת ישראל שגדלנו פה, וכמו שאתם שומעים במבטא, קלרה עלתה לארץ וגם ההורים שלי עלו לארץ מתוך הבנה שזו המדינה של העם היהודי, וכאן אנחנו יכולים קודם כול להיות בטוחות ובטוחים לממש את עצמנו, להגשים את הזהות היהודית שלנו, ולחיות על פי ערכי היהדות שעליהם אני התחנכתי ועליהם אני גם מחנכת את הילדים שלי

דליה קושניר:  הדבר הכי בסיסי נשבר פה ב-7 באוקטובר

דליה קושניר:       עכשיו, זו לא הוועדה לדבר על מה שקרה ב-7 באוקטובר

דליה קושניר:  אבל אני כן חושבת ואני מופתעת שהוועדה מלאה עד אפס מקום כאשר מדברים על סמכויות והתנהלות פקחים בתחבורה הציבורית

דליה קושניר:  חלילה לא מזלזלת; אני רק שואלת, חוץ מלדבר על הנושא הזה, מה אתם עושים בשביל החטופים? מה אתם עושים בשביל הגיסים שלי? מה אתם עושים בשביל 136 החטופים, ובשביל שהילדים שלכם יוכלו להסתובב במדינה הזאת ולדעת שאם חלילה וחס יקרה להם משהו אז יהיה מישהו שיחלץ אותם? ולא יישבו פה, וסליחה, ידברו על התנהלות הפקחים בתחבורה הציבורית, בזמן שהם – אם הם בכלל חיים, כי אני שמעתי בפעם האחרונה ב-25 בנובמבר ממשוחררות שהם היו בחיים – אבל לכו תדעו מה קרה מאז

דליה קושניר:       הם גוועים מרעב, הם עוברים התעללות מינית, אונס, גם נשים וגם גברים, מאז במשך כל דקה, כל שניה, וזה בידיים של נבחרי הציבור

דליה קושניר:  אנחנו האזרחים, מהכסף שלנו, מכספי המיסים משלמים גם את המשכורת של נבחרי הציבור, ובחרנו בכם כדי שתעשו את הדבר הזה

דליה קושניר:  זה לא התפקיד שלי, זה לא העבודה שלי

דליה קושניר:  אני כבר שלושה חודשים לא עובדת ומטפלת בבעלי, אח שלהם, שהוא בדיכאון ובילדים שלי, וזה לא תפקידי לעזוב את העבודה שלי ולהתרוצץ פה בוועדות הכנסת כמו איזה קבצנית

דליה קושניר:       אנחנו מרגישים פליטים בארצנו ומתנכרים אלינו, ולא מכבדים אותנו

דליה קושניר:  אנחנו צריכים לשמוע שרק בזה הוועדות עוסקות

דליה קושניר:  זה הדבר הכי יהודי שיש

דליה קושניר:  זה הדבר היחיד שמבדיל בינינו לבין החמאס, שאנחנו עם חפץ חיים, שאנחנו מקדשים את החיים

דליה קושניר:  וכשקורים מחדלים כמו המחדל ב-7 באוקטובר – אנחנו נעשה הכול כדי ללכת ולהחזיר את מי שעוד בחיים, כי כל יום שעובר, ואתה יודע יותר טוב ממני, אנחנו מקבלים עוד שם, עוד מישהו שנרצח שם, שלא עמד בזה יותר, שלא סבל את זה יותר

דליה קושניר:  אז אני מבקשת שתשאלו את עצמכם בכל בוקר, צוהריים וערב מה אתם עושים בשביל 136 החטופים והחטופות

דליה קושניר:  תודה

יצחק פינדרוס: תודה רבה

אסתר אבירם: תודה רבה ליושב-ראש הוועדה שאפשר לי להגיע

אסתר אבירם:  אני אסתר אבירם, אני אעשה את זה קצר, כתבתי את זה הכי קצר שאפשר

אסתר אבירם:  אני אמא לחמישה ילדים, מתוכם שני לוחמים

אסתר אבירם:  המלחמה תפסה אותנו כמו את כולם בהפתעה ובחרדה

אסתר אבירם:  בימים הראשונים עבד הראש בקדחתנות למי לדאוג יותר, לבן שגויס לצפון הבוער והפלאפון נלקח ממנו? לבת ששובצה בעוטף עזה שורץ המחבלים? לבן שלי חולה הסוכרת שרמות הסוכר שלו השתוללו מלחץ וחרדה? לבת הגדולה על הרצף האוטיסטי שדווקא עכשיו מנתקת קשר? או דווקא לדאוג לבת הקטנה שממשיכה כאילו עסקים כרגיל?     ומה עם אמא שלי בת 80 שחשבה שהגיעה כבר למנוחה ולנחלה? מה עם חמי וחמותי תושבי יבנה, גם הם בני 80, שרצים בריצה מהירה של בני 80 לממ"ד אחוזי חרדה לקול האזעקות? איך מרגיעים אותם? ולהבדיל, איך מנחמים את הסייעת שלי, אורלי היקרה, שבנה עמית, ארוסתו ואחותה נעדרו מהמסיבה בנובה וגופותיהם המרוטשות נמצאו אחרי ימים של חיפושים?     איך מרגיעים כיתה של 8 ילדים אוטיסטים? אני מורה לחינוך מיוחד, שבטוחים שבכל רגע חמאס ייכנס לכיתה? איך מכינים ילדים אוטיסטים מפונים מהצפון שבין לילה הפכו גם הם להיות חלק מהכיתה? איך הולכים לישון בלילה כשבמרחק קצרצר נמצאים בדואים, פלסטינאים, ועוד? מה עובר להם בראש? מה יעבור עלינו עד הבוקר? מה נעשה עם כל האובדן בימינו? מה עם החטופים? המעדרים? איך נכיל את כל שברון הלב על זיו העלומים?     אז תודה לקדוש ברוך הוא שבדרכי נס נתן ונותן לנו חוסן, חוכמה, בינה ודעת לעמוד בניסיונות הקשים הללו, ולהישאר יחסית שפויים

אסתר אבירם:  התמודדויות שמעולם איש לא הכין אותנו לקראתם

אסתר אבירם:  אבל עם דבר אחד כאימהות עבריות ללוחמים איננו יכולות להשלים

אסתר אבירם:  איננו יכולות להשלים עם התנהלות הצבא עם חיילנו

אסתר אבירם:  איננו יכולות להשלים שחיי ילדינו, למרבה הצער, אינם תמיד בראש סולם סדר העדיפויות

אסתר אבירם:       מעדויות של לוחמינו ממקור ראשון, צה"ל דורש לא פעם מילדינו הלוחמים לנצור אש מול האויב הנאצי

אסתר אבירם:  לעיתים מסרב צה"ל לתת לחיילינו המתוקים את החיפוי והסיוע הנדרש

אסתר אבירם:  רק אתמול הופיע בטלוויזיה סגן מתן ויזל, אחרי מאה ימים בעזה, הוא מספר על לוחמה מול מחבלים שהתערבבו באוכלוסייה אזרחית

אסתר אבירם:  אלו השכפ"ץ של אלו

אסתר אבירם:       יש לחיילינו שפע תחמושת, כוחות ומוטיבציה ואין להם רשות לשחרר

אסתר אבירם:  שוב מצפים מהם לאכול את העוגה ולהשאירה שלמה

אסתר אבירם:  ידי הלוחמים כבולות

אסתר אבירם:  שבור לב מספר הבחור הזה, מתן, הסגן, על פומה של חיל הנדסה עולה באש

אסתר אבירם:  הטנק של המג"ד חוטף 3 נ"ט ומושבת

אסתר אבירם:  המג"ד מבקש אש לחילוץ ונענה בשלילה, למה? אולי ייפגעו אזרחי האויב שכבר יכלו למלט את עצמם מיליון פעם, אבל סמכו על טוב ליבנו, כי יש להם על מה לסמוך, כי הם יודעים שחיי חיילינו אינם בעדיפות ראשונה

אסתר אבירם:       גדוד שלנו, של מעל 30 טנקים נסוג בביזיון מול כמה עזתים עלובי נפש עם כי מלחמה מיושנים

אסתר אבירם:  בדיוק ככה שוברים רוח של לוחמים

אסתר אבירם:  תודה לאל שבאותו אירוע בנס לא נפגע איש פיזית, אבל הרבה מידי פעמים כן יש נפגעים

אסתר אבירם:       רק לפני כחודש, הראל שרביט השם יקום דמו, ביכה את מות חברו ממש לידו, כמה ימים לפני שנפל הוא בעצמו

אסתר אבירם:  אז הוא אמר נהרג לנו לוחם פיזית לידי כי טייס לא הסכים לירות בגלל חפים מפשע

אסתר אבירם:  בעזה אין חפים מפשע, יש מחפים על פשע

אסתר אבירם:  מתי נבין זאת?     נקודה נוספת לסיום: חייבים לסיים את העבודה עד הסוף, חייבים לטהר את עזה עד תום

אסתר אבירם:  מתי נבין שיש לנו חובה עצומה לאלו שאינם עימנו פה היום? לנופלים שמסרו נפש, לשבויים, הנעדרים והחטופים

אסתר אבירם:  ולהבדיל, מתי נבין שיש לנו חובה עצומה לילדינו ונכדינו? האם נגזר עליהם לעבור את אותו הסיוט אותו אנחנו עוברים? האם זו גזירת גורל? האם יוכלו הם לעמוד בה? אם לא נצא מגדרנו עכשיו, האם נוכל לומר ידינו לא שפכו את הדם הזה?      כאימהות לעם הנצח בעם הנצח, ברור לנו שהכל תלוי בנו

אסתר אבירם:  המרגלים ששלח משה רבנו עליו השלום חזרו וסיפרו על הענקים שפגשו כאן, ואמרו כחגבים היינו בעינינו וכן היינו בעיניהם, ורש"י מפרש שהאדם שתופס עצמו כחגב כך רואה אותו סביבתו

אסתר אבירם:  אנא, אל תכריחו את גיבורנו להיות חגבים בעל כורחם

אסתר אבירם:      וברוח ט"ו בשבט המתקרב: חוני המעגל נהנה מעץ חרוב ששתלו אבותיו עבורו, ושתל גם הוא עץ חרוב צעיר למרות שידע שרק צאצאיו ייהנו ממנו בעוד 70 שנה

אסתר אבירם:  חובותינו, כמו חוני, למסור נפשינו עבור ילדינו ונכדינו

אסתר אבירם:  חובתנו להשמיע את קול יעקב החזק למרות ידי עשיו המנסות כל כך לכופף אותנו

אסתר אבירם:  חובתנו להיות חזקים מול כל הלחצים החיצוניים העומדים עלינו לכלותינו

אסתר אבירם:  בידינו הדבר

אסתר אבירם:  בעזרת השם בלי מורא ופחד, הקדוש ברוך הוא יצילנו מידם

אסתר אבירם:  תודה רבה וסליחה על האורך

יצחק פינדרוס: אם אומר את האמת, זה נכון שזה נראה שנבחרי ציבור – הוועדה הזו בטח לא היא הוועדה שאמורה לראות איך לנהל את המשא ומתן

יצחק פינדרוס:  נושא השבויים והנעדרים זה הביטחון, הוא הנושא הכי מרכזי לכל אזרח במדינת ישראל ובטח לנבחרים

יצחק פינדרוס:  אנשים שנמצאים בסיכון חיים יום-יומי ושל שעה-שעה, ואני לא חושב שיש פה פרפרזה או הגזמה בתיאור של הדברים, אני חושב שכל בר דעת מבין שזה תיאור הדברים, ואנשים נמצאים בסיכון יום-יומי של שעה-שעה והזמן בטח לא פועל לטובת הצדדים, אבל ניהול משא ומתן וניהול הדברים האלה דורש המון סייעתא דשמיא והמון כוח ועוצמה ושכל

יצחק פינדרוס:  אבל הוועדה, עם כל הכאב, היא לא הוועדה שיכולה לפעול בעניין הזה, אין לה לא סמכות לפעול בעניין הזה וגם לא דרך לפעול בעניין הזה

יצחק פינדרוס:       זה לא שהשבויים והנעדרים והלוחמים לא נמצאים

יצחק פינדרוס:  אני לא מכיר אזרחים במדינת ישראל שלא נמצאים שם, ואני גם לא מכיר נבחרים שלא נמצאים שם

יצחק פינדרוס:  בסופו של דבר, ובמעבר חד, גם להגיע מכרמיאל לפה צריך לאסוף רמזורים, וגם מכפר סבא צריך רמזורים וצריך דרך להגיע וצריך התנהלות

יצחק פינדרוס:  נכון, זה לא נוח, נכון שזה היה הרבה יותר נחמד אם כולם היינו אומרים שאנחנו עוסקים עכשיו רק בשבויים

יצחק פינדרוס:  אז אם היה אחד עומד מול השני, אני מסכים

יצחק פינדרוס:  אם היה באפשרותנו לעשות משהו

יצחק פינדרוס:       אבל אנחנו כסיעה, א' אני אומר את זה כיושב ראש סיעת יהדות התורה, ואנחנו נמצאים בה בכל שבוע עם משפחות החטופים, לא היה שבוע אחד שהתחלנו את ישיבות הסיעה בלעדיהם

יצחק פינדרוס:  העמדה שלנו גם ברורה, אנחנו נותנים גיבוי מלא, לא מעירים, לא מנסים להזיז ולהגיד להם לא, אבל אולי, אבל זה; סיעת יהדות התורה, כסיעה, זאת החלטת סיעה, היא נותנת כל גיבוי על כל החלטה, וניהול משא ומתן כמו שכולם יודעים, זה ניהול מורכב, מסובך, אתה אף פעם לא יודע מה הדרך היותר נכונה, ואני לא מקנא באלה שיושבים שם וצריכים לקבל את ההחלטות, אבל כן כל גיבוי שהם יצטרכו הם יקבלו, ואנחנו כן נמצאים שם כל הזמן

יצחק פינדרוס:  תודה רבה לכם

יצחק פינדרוס:       נעבור במעבר, באמת חד ובאמת לא נוח, לנושא של הפקחים בתחבורה הציבורית

יצחק פינדרוס:  אני חייב לומר שאני הייתי די המום מרגע שהודענו על זימון הוועדה, לכמות הפניות שהגיעו לוועדה וגם אליי אישית, כולל היום בבוקר

יצחק פינדרוס:  נראה שהנושא הוא נושא שנוגע להרבה אנשים

יצחק פינדרוס:       אני אישית אתמול בבוקר עליתי על אוטובוסים בירושלים בשביל לחוות את החוויה ברמה האישית, לראות איך זה נראה ואיך התחושה של זה

יצחק פינדרוס:  אבל כיוון שאנחנו ועדה לפניות הציבור, אני אנסה לתת לפחות לשניים-שלושה מהפונים, להתחיל איתם, נעבור למשרדי הממשלה ונחזור לפונים בשביל שכולם ידברו

יצחק פינדרוס:       נהיה חייבים לסיים את הדיון עד 12:00, אז אני אנסה להצטמצם, ואבקש גם מהדוברים לצמצם

יצחק פינדרוס:       אני אבקש מתושב חיפה, אליהו פרסר הפונה הראשון לוועדה להתחיל, הסיפור שלו פורסם גם בתקשורת, הוא נמצא בזום

יצחק פינדרוס:  ולאחר מכן אנחנו נבקש מעוד שני פונים ונחזור למשרד התחבורה, לחברות המפעילות, ונחזור בחזרה לפונים

יצחק פינדרוס:  תודה רבה

יצחק פינדרוס:  מצליחים להעלות אותו?     

יוכבד אייכנטל: אני אתחיל?     

יצחק פינדרוס: תציגי את עצמך

יוכבד אייכנטל: שמי יוכבד אייכנטל, אני נוסעת בתחבורה ציבורית, ואני מזכירה של הרב פינדרוס במשרדי דגל התורה, אז אני גם מקבלת כל הזמן פניות גם של אנשים וגם של כל המשפחה כי יודעים שאני נמצאת בעמדה ששומעת את זה

יוכבד אייכנטל:       אז אני מרגישה שזה עניין כבר של חמש שנים מאז שאני פגשתי בפעם הראשונה בפקח שנתן לי דוח על לא עוול בכפי, והמצב רק מחמיר משנה לשנה

יוכבד אייכנטל:  עיקר הבעיה כפי שאנחנו פוגשים בירושלים – אני תושבת ירושלים – זה בעיקר פקחים בנסיעות של אגד, וברכבת הקלה כפיר

יוכבד אייכנטל:  סופרבוס ואקסטרה הם די חדשים בירושלים, בהתחלה הפקחים שלהם יחסית היו נחמדים, לאחרונה הם מתחילים לאמץ את דוקטרינת אגד, נקרא לזה ככה

יוכבד אייכנטל:       זה מתחיל בזה שנוסעים באוטובוס

יוכבד אייכנטל:  יכול להיות אוטובוס קצר, גם אם הוא ריק, גם אם הוא מפוצץ, עולים בבת אחת בין 4-8 פקחים, יכול להיות על שלושה נוסעים

יוכבד אייכנטל:  הם עולים בצורה של כאילו להשתלט על האוטובוס, לתפוס פה איזה פושעים, עבריינים, לא יודעת מה

יוכבד אייכנטל:  רוב הנוסעים ברובם רוצים לתקף, ומתקפים

יוכבד אייכנטל:  יש את האנשים הבודדים שלא מתקפים כי לא יודעת מה, אוקיי, בסדר

יוכבד אייכנטל:       עכשיו, הם נכנסים בצעקות, יש פחד, ילדים קטנים מפחדים לנסוע באוטובוס, מפחדים לנסוע ברכבת הקלה

יוכבד אייכנטל:  בחנוכה נסעתי עם שבעה אחיינים שלי מגילאי 7-9, עלינו לרכבת הקלה, והילדים הם לא מירושלים, הם שמעו את הסיפורים מחברים שלהם שנסעו, הם ראו שעולה פקח, הם התחבאו מאחוריי, הם אמרו לי 'יוכבד, יוכבד, אל תיקחי את הרב-קווים, אל תביאי להם, יש פקחים הם עושים דברים לאנשים'

יוכבד אייכנטל:       ילדים קטנים לא אמורים לפחד לעלות לאוטובוס כי הם יפגשו פקחים והם תיקפו לפני דקה, הם ידעו שהרב-קווים מתוקפים אבל הם פחדו

יוכבד אייכנטל:  ולמה הם מפחדים? כי הפקחים מגיעים אליהם, צועקים עליהם, לוקחים מהם את הרב-קווים

יוכבד אייכנטל:       פעמים רבות אנשים תיקפו, ואני ראיתי בעיניים שלי, ואני גם לפעמים תיקפתי והפקחים משום מה החליטו 'תיקפת כי אני עליתי הרגע לאוטובוס', 'תיקפת כי ראית אותנו', 'תיקפת מספיק זמן אחרי שעלית'

יוכבד אייכנטל:  עכשיו, האנשים עלו באותה תחנה שהפקח עלה, ותיקפו

יוכבד אייכנטל:  פעמים רבות האוטובוס עמוס, לוקח קצת זמן עד שבן אדם מתארגן על עצמו בעומס ויכול לתקף את הרב-קו

יוכבד אייכנטל:  זה לא מעניין אותם

יוכבד אייכנטל:       הם מפעילים שיקול דעת עצמי שהם החליטו שאנשים מתקפים כי רואים אותם

יוכבד אייכנטל:  מי אמר, למה אמר, ונותנים דוחות

יוכבד אייכנטל:  זו הצורה, והכל בצעקות, בהשתלחויות, ב-'אתם חבורה של פרזיטים ואתם לא רוצים לתקף ואתם מנסים להתגנב, ורציתם לברוח וכן רציתם לשלם, לא רציתם לשלם'

יוכבד אייכנטל:  זה תמיד נגמר בצעקות, אני לא יודעת למה

יוכבד אייכנטל:       אם בן-אדם צריך לקבל דוח והיה ולא תיקף, אני לא יודעת מה – שיקבל דוח

יוכבד אייכנטל:  אבל למה זה צריך להיות בטקס רב רושם שכל האוטובוס שצריך להשתתף, ולקרוא לכל הפקחים שיבואו לעזור להם, ו'נהג תסגור את הדלתות שלא יברח', ועוד כל מיני טקסים למיניהם

יוכבד אייכנטל:      אנשים קיבלו דוחות

יוכבד אייכנטל:  סיפרה לי אתמול שכנה שלי, היא עלתה על האוטובוס, הרב-קו שלה היה תקול והיא לא ידעה את זה

יוכבד אייכנטל:  היא העבירה את הרב-קו, היא לא ידעה שהוא שלה תקול

יוכבד אייכנטל:  עלה פקח אחריה ואמר לה 'את לא העברת את הרב-קו', אבל היא העבירה את הרב-קו, ואנשים ראו, היא אדם ישר, יש לה גם חופשי שנתי כי היא סטודנטית, ונתנו לה דוח באגד

יוכבד אייכנטל:  היא אמרה שכנראה הרב-קו שלה לא עובד

יוכבד אייכנטל:  היא הלכה לעמדה של רב-קו, בדקו את הכרטיס שלה ואמרו לה שנכון, הוא תקול, הצ'יפ שלו לא קריא, והחליפו לה לרב-קו חדש

יוכבד אייכנטל:  היא ערערה על זה לאגד, היא כתבה להם 'יש לי רב-קו כזה וכזה, תראו שהחלפתי בתאריך זה וזה, הרב-קו היה תקול'

יוכבד אייכנטל:  הערעור שלה לא התקבל, והיא קיבלה דוח

יוכבד אייכנטל:       עוד שכנה שלי, אישה מבוגרת, עלתה לאוטובוס, היא עלולה ליפול כשהוא בנסיעה

יוכבד אייכנטל:  מכשירי התיקוף מאחורה לא עבדו אז היא לא יכלה לתקף את הרב-קו, והיא התיישבה כדי שהיא לא תיפול

יוכבד אייכנטל:  עלו פקחים בין תחנה לתחנה, האוטובוס פתאום נעצר בחריקת בלמים, עלו פקחים לאוטובוס ונתנו לה דוח

יוכבד אייכנטל:  היא אמרה להם שמכשירי התיקוף פה לא עובדים, אמרו לה שמכשיר התיקוף ליד הנהג עובד, היא אמרה שהיא לא יכולה ללכת תוך כדי נסיעה, חיכיתי שתהיה תחנה, אני אתקדם מתחנה לתחנה

יוכבד אייכנטל:  לא היה עם מי לדבר, צעקו עליה 'את גנבת, את לא רוצה לשלם' ועוד כל מיני כאלה סיפורים

יוכבד אייכנטל:  אז היא אמרה 'תתנו לי דוח, אני אשלם את ה-100 שקלים האלה בכיף, אבל למה לבייש אותי? אני בן אדם ישר'

יוכבד אייכנטל:  היא ניסתה לערער על הדוח וכמובן הערעור שלה לא התקבל

יוכבד אייכנטל:       ועוד סיפורים כאלה וכאלה, ובכל יום אני מקבלת לפחות שלושה טלפונים של אנשים, ואני בעצמי שומעת סיפורים ורואה סיפורים על אנשים שגם הפקחים עולים על האוטובוס בכמות בלתי נתפסת, נותנים דוחות לאנשים ששילמו, או לאנשים שלא יכלו לתקף, והסיפור חוזר על עצמו

יוכבד אייכנטל:  ואנשים מנסים להגיד להם 'אבל אני תיקפתי', 'אני עליתי ביחד איתך בתחנה שלך לאוטובוס', הם מתחילים עם איומים ונזמן משטרה ולא יודעת מה, ועוצרים את האנשים בידיים

יוכבד אייכנטל:       אז אנשים אומרים 'בסדר, מבחינתך אני לא זכאי לנסיעה, אז תיתן לי לרדת מהאוטובוס'

יוכבד אייכנטל:  והם – 'לא, אתה לא תרד, אתה מנסה לברוח', עוצרים אותם בידיים שלהם

יוכבד אייכנטל:  הבן אדם יורד, מנסה לערער, 90% מהערעורים של אגד לא מתקבלים

יוכבד אייכנטל:  של כפיר עדיין לא שמעתי על מישהו שערער וקיבל מענה שהערעור שלו התקבל, והסיפור חוזר על עצמו

יוכבד אייכנטל:       זה פשוט נהיה סיוט

יוכבד אייכנטל:  אני באופן אישי בבחירה שלי, אם יש לי אופציה לנסוע באוטובוסים שהם לא של אגד ולא רכבת קלה, אז העדיפות שלי היא לנסוע כרגע באוטובוסים כאלה

יוכבד אייכנטל:  כי הנסיעה הפכה להיות בלתי הגיונית

יצחק פינדרוס: כן, אלי נמצא?     

אליהו פרסר: 	בוקר טוב

אליהו פרסר:  סליחה, הצטרפתי רק עכשיו

יצחק פינדרוס: ספר לנו מה היה

אליהו פרסר: אני גר בחיפה, ובשבועות האחרונים בגלל המלחמה יש פה שיבושי GPS, ויש הרבה פעמים בעיות בלתקף, בעיקר באפליקציות כמו MOOVIT וכאלה

אליהו פרסר:  לפני בערך שבועיים, ביום שני, עליתי על האוטובוס ב-17:00 בערך

אליהו פרסר:  על האוטובוס הזה עלו שלושה פקחים, אני עליתי עם הילד שלי, ניסיתי לשלם, ישר ראיתי שיש תקלה, ניגשתי ישירות לפקח לפני שהתיישבתי להראות לו את התקלה, והוא בתמורה התחיל לנזוף בי ואמר לי שלפי האפליקציה אני אמור לקחת גם רב-קו עליי למקרה שזה לא יעבוד, למרות שזה לא כתוב בשום מקום ואין גם שום היגיון בדבר הזה

אליהו פרסר:       והוא התחיל לרשום לי דוח, לא עניין אותו שהרגע ניגשתי אליו, לא הצלחתי לשלם, לא עניין אותו כלום, לא עניין אותו שאני עם ילד קטן שהתחיל לבכות ונבהל, כל האוטובוס העירו להם ולא עניין אותו שום דבר

אליהו פרסר:  יש לי גם הקלטה של האירוע ויש לי גם את הצילום של הדוח

יצחק פינדרוס: טוב, תודה

יצחק איצ'ה דזאלובסקי: אני יכול להוסיף משהו בנוגע לסיפור הזה ספציפית?     

משה נתנאל טוקר: שלום וברכה, השם שלי משה טוקר, אני גר בבית שמש ונוסע בכל יום לירושלים, אני עובד בישיבה לחינוך מיוחד

משה נתנאל טוקר:  בכל בוקר זה מתחיל כך באופן קבוע, אני עולה לאוטובוס, הפקח כבר מכבד את כל הנוסעים במקום שיצטרכו להטריח את עצמם

משה נתנאל טוקר:  הפקח יושב מקדימה, תיקפת? בואו, תתקפו

משה נתנאל טוקר:  אני מסביר לפקח שזו סכנה

משה נתנאל טוקר:  הנהג נוסע, אפשר ליפול, ואין אפשרות

משה נתנאל טוקר:  אתה רואה גם שכולם מתקפים, מה האינטרס? והפקח בשלו, לא מוכן

משה נתנאל טוקר:       הגשתי לקרוב ל-7-8 ערעורים, הנושא בטיפול

משה נתנאל טוקר:  גם חברת תנופה הבטיחה לי שאני אשלח להם את הסרטון שהפקח לא מוכן אפילו להזדהות, אני מבקש ממנו שיראה לי תעודה והוא לא מוכן, ותמיד הנושא בטיפול, אבל הפקח ממשיך הלאה

משה נתנאל טוקר:      אחר כך משם אני יורד בכניסה לעיר ולוקח אוטובוס של חברת אגד

משה נתנאל טוקר:  כבר כמעט שנתיים שבאים אליי עשרות פניות של אנשים על הנושא של תלונות של פקחים, ועד שפשוט אני לא עליתי לדבר הזה, אז קיבלתי את זה כמו שהרבה מקבלים את זה

משה נתנאל טוקר:       אני נוסע, ואני יכול להראות לכם שיש לי פה 40-50 סרטונים שפשוט מזעזע לראות איך שפקחים מתנפלים על אנשים

משה נתנאל טוקר:  פקח, דבר ראשון על פי החוקים חייב לחבוש כובע מבקר

משה נתנאל טוקר:  באחוזים שאני בדקתי, 70% מהפקחים, גם של אגד ושל כל החברות, לא עולים עם כובע שכתוב עליהם מבקר

משה נתנאל טוקר:  מתוכם לפעמים אתה נתקל בפקח שמוכן לעלות עם הכובע ולהזדהות

משה נתנאל טוקר:  בדרך כלל הם גם לא מזדהים, הם לא מוכנים להזדהות, וזה מוכנס להם, וכשאתה מבקש אמרתי לך להביא ואתה צריך פשוט תמיד להיתקל איתם

משה נתנאל טוקר:  פשוט באו אליי כמה פעמים, תפסיק כבר, תתחיל להזדהות אתה, אמרתי להם שאני מוכן להביא הכל בתנאי שהם עומדים לפי התקן

משה נתנאל טוקר:       אני רואה שבכל יום עולים בין 8-9 פקחים, אני אומר לכם עולים פלוגות לאוטובוסים, ובאוטובוסים יש 27 מקומות, לא אוטובוס גדול, אוטובוס קטן, ופשוט עולים פלוגות של פקחים

משה נתנאל טוקר:  שאלתי את הפקח, יש אוטובוס מאחורה שלא עלו לשם פקחים, למה? 'לא, דווקא אתם' – אומר לי הפקח ויש לי סרטון של זה – 'אתם החרדים לא משלמים'

משה נתנאל טוקר:  האכיפה הזאת היא סלקטיבית, היא דבר שלא אמורה להיעשות

משה נתנאל טוקר:  אני נוסע בהר חומה וכמעט ולא נתקל בכמות של פקחים כאלה, אני נוסע בעוד מקומות ולא נתקל בדברים האלה, והדבר הזה צריך להשתנות

יצחק פינדרוס: טוב, אני רוצה לעבור לחברות ואז אנחנו נחזור לפונים

יצחק פינדרוס:  אבל לפני שאני פונה לחברת אגד, לניר לנדאו שנמצא פה, אני רוצה לומר כמה שאלות שבאמת עולות מהדברים האלה

יצחק פינדרוס:  אני רוצה להקריא סתם מקבוצת וואטסאפ של איזשהו עיר, דיון בקבוצת וואטסאפ על סיפור שלא בדקתי אותו, אני רק נותן דוגמה

יצחק פינדרוס:  סליחה, מייל

יצחק פינדרוס:       'עליתי אתמול לקו 472 בתחנה של מחסום

יצחק פינדרוס:  עלה פקח, בדק שכולם תיקפו, לאחר מכן התיישב

יצחק פינדרוס:  בתחנה של כיבוי אש עלו מספר נוסעים, ואז משום מקום צץ פקח נוסף, קנסו את העולים בתחנה זו, הסבירו להם שבקו 472 זו תחנת הורדה בלבד, הוכיחו אותם שניצלו את ההזדמנות'

יצחק פינדרוס:  זאת אומרת נתנו להם דוח לא על אי תיקוף בכלל, אלא כי עלו בתחנה שבאפליקציה כתוב שזו תחנה להורדה בלבד

יצחק פינדרוס:  כלומר, עליתם על האוטובוס, ונותנים לכם דוח, לא על אי תיקוף

יצחק פינדרוס:      אני אשאל שאלה שעולה פה מכל מהדברים של יוכבד, וגם מרוב הפניות שהגיעו לוועדה: האם אין שום שיקול דעת לפקח? זאת אומרת, כרטיס תקול, כשאני אומר לך כרטיס תקול – אני אספר לך סיפור שלי היה לפני שבועיים: אני חבר כנסת מהכנסת ה-20, יש לי חופשי חודשי

יצחק פינדרוס:  עליתי לרכבת בבן גוריון לפני חודש, והחופשי חודשי שלי הפסיק לפעול, היה תקול

יצחק פינדרוס:  אז ברכבת פחות פחדתי, ברכבת ישראל משום מה, פניתי לפיקוח אמרו לי בסדר תעלה, פתחו לי דרך הנכים אמרו לי תעלה ולא פחדתי

יצחק פינדרוס:  הגעתי לירושלים וחשבתי שעכשיו אני מסובך, כי בירושלים אני אסביר לו שתקול ואני אקבל דוח, והתלבטתי מתחנה מרכזית מה לעשות, בסופו של דבר לקחתי מונית

יצחק פינדרוס:       מהסיפורים שהיא מספרת וגם אחרים מספרים, כשלאדם יש חופשי חודשי, נכון שהוא צריך לתקף, ונכון שאגד צריכים לקבל את התיקוף, אבל יש לו חופשי חודשי, והוא מראה לך שהכרטיס תקול

יצחק פינדרוס:  אתה יודע, גם יש בר דעת, צריך פיקוח, צריך שאנשים לא יעלו בלי לשלם, אבל הסיפור בחיפה, שבן אדם ניגש לפקח וניגש לשאול אותו מה אני עושה אם זה תקול? התגובה הראשונה שלו זה דוח? אין איזשהו שיקול דעת? איך זה עובד? מה ההנחיות לפקחים?     עכשיו, היית יכול לומר לי 'תשמע, זה מה יש, אין ברירה'

יצחק פינדרוס:  מכיוון שאני הרבה שנים בירושלים, אני זוכר את ידידי סגן שר התחבורה לפני 20 שנה מנהל מלחמת עולם כשהתחיל הנושא של הפיקוח בסיטיפס, וכמות התלונות בסיטיפס הייתה מטורפת, וכמות הדיונים בוועדות פה הייתה מטורפת

יצחק פינדרוס:  וראה איזה פלא, נכנסו כפיר במקומם, ואני אומר לך, נרגע

יצחק פינדרוס:  אני גם רואה מרוב הפניות שמגיעות לפה, לא מגיעות כל כך הרבה פניות על כפיר

יצחק פינדרוס:  בסדר, אין סיפורים כאלה, אין התייחסויות כאלה

יצחק פינדרוס:  משום מה, גם בדוח שהוצאנו, התלונות על אגד הם ב-86%

יצחק פינדרוס:  זאת אומרת יכול להיות אחרת, יכול להיות סיטיפס וכפיר

יצחק פינדרוס:       מישהו בדק פעם כמה באמת לא משלמים באוטובוסים? כמה לא משלמים ברכבת? האם באופן יחסי זאת המשמעות של זה? אני שואל שוב, איפה שיקול הדעת של פקח? כשאדם עולה עם חופשי חודשי הרי אין לו עניין לא לתקף

יצחק פינדרוס:  זאת אומרת הוא גם עלה עם חופשי חודשי, גם מראה שזה תקול, גם מראה שיש לו ילד על היד והוא נכנס עם העגלה עוד לא הספיק להושיב את הילד, וכבר נתנו לו דוח

יצחק פינדרוס:  איפה שיקול הדעת של הפקח שאותה אמא שנכנסת עם שני ילדים או עם ילד עולה לאוטובוס, היא לא התכוונה להתגנב, זה לא איזה נער צעיר

יצחק פינדרוס:       ודרך אגב אני נוסע הרבה ברכבת, ואני רואה איך מתגנבים, תאמין לי שרואים אותם, אתה מזהה אותם כשאתה עולה

יצחק פינדרוס:  על פי רוב דרך אגב הפקחים עליהם לא עולים, לא יודע, משום מה

יצחק פינדרוס:  אני אומר לך כנוסע בתחבורה ציבורית בירושלים, בגלל הפקקים אני משתמש די הרבה בתחבורה ציבורית

יצחק פינדרוס:  איפה קצת שיקול דעת? הבנה?     אני גם רוצה לומר על הנושא של האכיפה הסלקטיבית, אני לא יכול להגיד שאני לא קיבלתי תלונות כאלה גם בעבר, אני גם יודע על תלונות כאלה של נערה שקיבלה דוח ואמרו לה כי את חרדית, והגישה באמת ערעור וקיבלה זיכוי, אבל אמרו לה את זה, את חרדית ומגיע לך דוח

יצחק פינדרוס:       האם אין שיקול דעת? מה הסיבה שאתם נותנים גם במצב שיש לבן אדם את כל ההוכחות שהוא עשה הכל בשביל לשלם ואין לו גם שום אינטרס לא לשלם, והוא גם עשה את זה, והנסיבות האובייקטיביות מראות את זה? וכמו שאמרתי, מניסיון, ב-20 השנים האחרונות זה הרי יכול להיות אחרת

יצחק פינדרוס:  זה לא חייב להיות באותה צורה

יצחק פינדרוס:  אני אתן לך את רשות הדיבור, בבקשה

ניר לנדאו: תודה על רשות הדיבור

ניר לנדאו:  יש שיקול דעת

ניר לנדאו:  חבר הכנסת פינדרוס, מה הממשק בין הנוסע למבקר? זה הממשק

ניר לנדאו:  שלוש שניות של ממשק

ניר לנדאו:  אז איך משלוש שניות של ממשק כזה יש את כל מה שאנחנו שומעים פה? איך יכול להיות? אז אני אגיד לך איך יכול להיות

ניר לנדאו:  אנחנו בנקודת הפתיחה, בשיתוף עם הרשות לתחבורה ציבורית – ותכף אני אגיד על זה כמה דברים – בבדיקות שנעשו בעיקר בשנתיים האחרונות, מעל 20% לא מתקפים באוטובוסים

ניר לנדאו:  זאת אומרת יש בעל עסק, הוא מנהל עסק, נכנסים 100 אנשים לחנות שלו, 20 אנשים לא משלמים, לא מתקפים

ניר לנדאו:  זאת נקודת המוצא

ניר לנדאו:  שיקול הדעת, ועדיין יש שיקול הדעת, שיקול הדעת הוא אחר מתי שיש 20% של המתקפים ושמעתי את התיאורים הדרמטיים, ואני לא מכיר פלוגות של פקחים, ואני אגיד על זה גם כן מילה

יצחק פינדרוס: הם עולים בחמישיות

ניר לנדאו: חמישיות זה לא תשיעיות ותכף אני גם אגיד על זה משהו

יצחק פינדרוס: אני עליתי על אוטובוס אתמול וראיתי את זה

ניר לנדאו: אחלה, שניה

ניר לנדאו:  אני רוצה להגיד עוד משהו

ניר לנדאו:  אנחנו פוגשים 800,000 נוסעים בחודש, בבקרה

ניר לנדאו:  נסבר את האוזן, 800,000 נוסעים יש ביום באגד, אבל אנחנו פוגשים בבקרה 800,000 נוסעים מתוכם אנחנו מקבלים כ-200 תלונות

ניר לנדאו:  זאת אומרת מ-800,000 מפגשים מגיעים לאגד 200 תלונות, חלקם בכלל על דברים שהם לא רלוונטיים, שלא קשורים בכלל לפניות ציבור של התנהגות כזאת או אחרת, זאת אומרת זה אפס נקודה אפס משהו אחוז מהמציאות – זה לא שאין מה לטפל, וזה לא שלפעמים אין התנהגות נאותה שצריך לטפל בה, אני לא מסתיר – אבל יש לנו 800,000 מפגשים שמתוכם אנחנו מקבלים רק 200 תלונות

ניר לנדאו:  לנו אין את הסמכות, מה שהגברת לא מכירה, זה בידי משרד התחבורה הוא זה שמחליט, זה לא בידי אגד

ניר לנדאו:      אני רוצה להגיד עוד משהו – ועל זה צר לי פה בוועדה – ונמצאת פה גם עדן שהיא מבקרת באגד שספגה מקרי אלימות מאוד קשים: שאנחנו, מלקיים את ההנחיות של הרשות לתחבורה ציבורית מבחינת תיקופים, ואנחנו עושים את זה בגאווה רבה – חוטפים כ-15 מקרי אלימות קשים בחודש, שמסתיימים בדרך כלל בפציעה, באשפוז, בטראומה, בכל הדברים האלה

ניר לנדאו:  ואחד הכלים הכי חשובים שאנחנו מקבלים, ועל זה צר לי שזה נושא הוועדה, זה על זה שאין סמכויות למבקרים האלה, כי אם היו להם הסמכויות, חלק נכבד מהשיח פה לא היה מתקיים

ניר לנדאו:  כשהציבור היה יודע שיש לפקח סמכות, והיה נותן את הפרטים, ואז למשרד התחבורה יש את שיקול הדעת, כל זה היה נגמר

ניר לנדאו:       עכשיו אני רוצה לומר משהו חשוב מאוד

ניר לנדאו:  למבקר יש מצלמה, המצלמה אמורה לעשות כל מיני דברים

ניר לנדאו:  אחד להגן עליו מבחינת אלימות, כי בחיכוך, יודע אותו לקוח בתחבורה הציבורית, שיש לו מצלמה, אז אם חלילה יהיה מקרה אלימות הוא מתועד

ניר לנדאו:  יש לה עוד שני אלמנטים מאוד חשובים, הדבר השני זה היכולת שלנו לתחקר, והדבר השלישי זה גם גורם למפקח להתנהג קצת יותר, כי הוא יודע שהוא מצולם

ניר לנדאו:      אני קיבלתי תלונת ציבור ואני שלחתי את הסרטון לוועדה

ניר לנדאו:  ודרך אגב, כמדומני אם אני לא מטעה שהבחור מחיפה עם הילד, הסרטון נמצא אצל ראש הרשות, כי ראש הרשות בדק באגד שיושב כאן את המקרה הזה, ושלחנו לו את הסרטון של המקרה עם האבא והילד שבכה, והסרטון הזה מראה מציאות אחרת לגמרי

ניר לנדאו:       ובידיים שלך יש תלונה על נוסעת בקו 52 בירושלים, שמי שקורא את התלונה הזאת, חושב – וסלחו לי שאני רגע חורג – זו תלונה שלא מביישת את רוח התקופה

ניר לנדאו:  לקחו אותה והתנפלו עליה, ולא נתנו לה לרדת, ויצרו לה טראומה, וחילצו אותה

ניר לנדאו:  ובידי הוועדה כרגע יש סרטון שאם אתה תראה אותו, חבר הכנסת פינדרוס, אתה תיתן תעודת הוקרה למבקרים על הסבלנות ועל אורך הרוח שלהם

ניר לנדאו:  וזה מה שמציק לי

ניר לנדאו:  כל תלונה אנחנו מתחקרים

ניר לנדאו:  רוב הסרטונים שאנחנו מקבלים מראים מציאות אחרת

ניר לנדאו:       כל מה שנדרש זה לתקף, ויש שיקול דעת, אנחנו ערניים לתקופה, אנחנו ערניים למצב הרוח, אנחנו ערניים להכול

ניר לנדאו:  אבל 20% מכמות האנשים לא מתקפים באוטובוסים

ניר לנדאו:  הסיפור של החמישה פקחים, יש בו כמה אלמנטים מאוד חשובים

ניר לנדאו:  אחד, יעילות הבקרה

ניר לנדאו:  כי ראינו תופעה, לצערי, אני לא אומר שאנשים רעים חלילה וחס, בגלל השיפורים המדהימים שמשרד התחבורה עשה באוטובוסים, של פתיחת כל הדלתות – דברים מדהימים שאני מסכים איתם לחלוטין – עולים מכל הדלתות, לא מתעכבים וכו', אז אנשים התרגלו, לא מתוך רוע, לא לתקף באוטובוס

ניר לנדאו:  אז כשאתה עולה מכל הדלתות בצורה מסודרת, אנחנו לא ניגשים חמישה מבקרים לנוסע אחד, אנחנו מתחלקים באוטובוס, הכול בשביל יעילות הבקרה

ניר לנדאו:       ועוד דבר, מכיוון שאין לנו סמכויות, שאם היו מקבלים אותם, יכולנו גם לעבוד אחרת ואולי פחות פקחים, אז גם כשנמצאים חמישה אנשים יש קצת יותר תחושת ביטחון למבקרים שזה אלוהים ישמור מה שהם עוברים

ניר לנדאו:  וזה המקום לנצל את הבמה הזאת להעריך מאוד את המבקרים האלה

ניר לנדאו:  זו אחת העבודות הכי קשות שיש

ניר לנדאו:  מה צריך?     

יצחק פינדרוס: ניר, אני שאלתי אותך שאלה אחת

יצחק פינדרוס:  למה אני מקבל תלונות כך וכך על אגד, ועל כפיר פחות, וכשהייתה חב' סיטיפס – ויושב פה דוד וורצמן מנהל הלשכה של סגן שר התחבורה – היו פה אינספור דיונים הרבה יותר ערניים בנושא, ואתה יודע, כפיר שינו את היחס

יצחק פינדרוס:  היו לי שיחות איתם כשהייתי סגן ראש העיר ירושלים לפני עשור, שינו, השתנה הכול

יצחק פינדרוס:  וגם הם עמדו בחוזה מטורף והכול השתנה

יצחק פינדרוס:       ואתה יודע מה, אני גם אגיד לך יותר מזה, אני עליתי על אוטובוס אתמול, שאחד מבני משפחתי נוסע שם קבוע בכל בוקר, והוא אמר לי שיש שם קבוצת פקחים שמתעללת בנוסעים בוקר-בוקר

יצחק פינדרוס:  הגעתי לשם והיא אומרת תשמע פקחים חדשים, אווירה טובה, אני אומר לך בכנות, חוויה טובה שאני עברתי אתמול בבוקר

יצחק פינדרוס:  היא אומרת לי זו קבוצה חדשה

ניר לנדאו: זאת המציאות

יצחק פינדרוס: לא, זו קבוצה חדשה, זה לא אותם פקחים שיש עליהם תלונות, ואם תרצה אני גם אפרט לכם איפה זה היה, ויכול להיות שזו גם הפקחית שיושבת פה שפגשתי בה אתמול בבוקר

יצחק פינדרוס:  אני אומר לך, יש הבדל

יצחק פינדרוס:       עכשיו מה שאני שאלתי זו שאלה פשוטה, ולשם ניסיתי לכוון כשאמרתי שיקול דעת, אותו אדם, יכול להיות הסרטון כן טוב לא טוב, בן אדם שעולה עם מערכת ומראה לך שלא עובדת כרגע האפליקציה, ומי שהיה בצפון יודע שהאינטרנט כרגע בצפון מושבת – אני נסעתי לצפון פעמיים בשבועיים האחרונים, בווייז אתה נמצא בביירות ובגוגל אתה נמצא בכלל בקהיר – כל אחד יודע את זה, זה לא סוד צבאי

יצחק פינדרוס:  ניגש אליך מישהו ואומר לך תקשיב יש לי בעיה בטלפון

יצחק פינדרוס:  יכול להיות שאחרי דין ודברים אתה תראה לי בסרטון ואני אגיד לך תשמע הוא לא ענה לו יפה

יצחק פינדרוס:       אבל אני שואל איפה הפקח? כשפקח עולה ואומר עלית בתחנת הורדה בלבד, אתה מוריד את ה-20% לא מתקפים? אני שואל אותך כשבן אדם עולה עם חופשי חודשי, אתה מוריד את ה-20% לא מתקפים? הרי ה-20% לא מתקפים, כולנו מבינים על מה מדובר: אנשים שעולים בלי לשלם

יצחק פינדרוס:  אני שואל שוב, איפה המינימום של שיקול דעת? אתה אומר שם הוא נפגש איתו

יצחק פינדרוס:  בן אדם עולה עם ילד על היד ואומר אני הולך לתקף, אין שום דבר שיכול להיות?     

ניר לנדאו: יש שיקול דעת ואני אומר לך שהשיקול דעת הזה מופעל, ולא אחת מוותרים ומתחשבים ועוזרים

ניר לנדאו:  דרך אגב, זה מדהים, ואני מבקש שתראה את הסרטון, כי בסרטון עם התלונה החמורה הזאת מראים שם את המבקר

ניר לנדאו:  המלינה אומרת שהרב-קו נפל לה, אז המבקר הולך לחפש אותו, ואחר כך היא אומרת לא, אני רוצה לשלם עכשיו, אני חייב שתראו את הסרטון הזה

ניר לנדאו:       יש שיקול דעת ואני יכול להגיד לך יותר מזה, אנחנו בכוחות משולבים, גם של הרשות וגם של הסמכות של הוועדה יכולים לשפר את המצב משמעותית מאוד

ניר לנדאו:  נותנים סמכויות, יוצרים הסברה נכונה

ניר לנדאו:       אנחנו באוטובוסים של אגד מערכת הכריזה כורזת כל הזמן, מבקשת, אני לא יודע אם שמעת כשנסעת אתמול, אנחנו מבקשים לתקף

ניר לנדאו:  אנחנו פועלים גם ברמה של ההסברה, גם ברמה של הטכנולוגיה

ניר לנדאו:  המבקרים של אגד עוברים סימולציות – אני אשמח שתבואו לראות – הם עוברים סימולציות של מקרים לא עובד לי כן עובד לי, יש סימולציות תראו את זה, זה מדהים

ניר לנדאו:  אנחנו נותנים להם את כל הכלים

ניר לנדאו:       רק במקום ליצור את הכוחות המשולבים, שבסופו של דבר כל הפעילות הפשוטה הזאת של חמש שניות תעבור בשלום אז אנחנו כאילו מלבים את האש ויוצרים סיטואציות של אלימות ולא נותנים סמכויות למבקרים והכל בסוף מידרדר

ניר לנדאו:  אני בהחלט חושב ומאמין שהחוויה של הנסיעה באוטובוס צריכה להיות חוויה נעימה, אבל על פי הכללים

ניר לנדאו:  רוצים לשנות את הכללים ולא לשלם באוטובוסים? הנה הרשות יושבת כאן

יצחק פינדרוס: אתה יודע מה? יכול להיות שצריך להחזיר בחזרה את המצב שכל אחד משלם לנהג ונגמור את הסיפור זה

יצחק פינדרוס:  חבר'ה, בואו, אם אתם לא מסוגלים לעמוד בזה בצורה של שירות, אתם לא מסוגלים

יצחק פינדרוס:  הרכבת שמסוגלת נשאיר שם תיקופים, ואצלכם נגמור את הסיפור הזה, אין ברירה, יכול להיות שאין ברירה ונצטרך בחקיקה להחזיר את זה בחזרה לאיפה שהיינו קודם

יצחק פינדרוס:  באמת אני אומר

יצחק פינדרוס:       אם בסוף החוויה של הנוסע הממוצע, ואני אומר לך את זה, תאמין לי שלא בגלל תלונה מסוימת, יש איזשהו משהו פה אמרתי לך שהיה את זה בעבר, יש משהו שמשקף, זה לא משהו צדדי, זה לא מישהו ספציפי

יצחק פינדרוס:  יכול להיות שבמקרה ספציפי אתה צודק, אני אומר לך שהדבר הזה משקף בחוויה של כל אחד ירושלמי שמרגיש את זה על בשרו, על בשר בני משפחתו

יצחק פינדרוס:  זו חוויה משקפת בסוף

יצחק פינדרוס:  ואמרתי לך, לא דיברתי על אנשים שלא תיקפו, דיברתי על אנשים שלא עבר בסוף, בן אדם עם חופשי חודשי שאין לו שום סיבה לא לתקף, בן אדם שעולה עם עגלה, אם בסוף אלה מקבלים דוחות, במבחן התוצאה הסימולציות לא עובדות, משהו פה לא בסדר

יצחק פינדרוס:       אתה חוזר על הדבר הזה שאתם מנסים, אז יכול להיות, אתה צודק, יכול להיות שאין ברירה

יצחק פינדרוס:  אם אגד לא יכולים לעמוד בזה אז אגד תחזור בחזרה לשיטה של פעם

יצחק פינדרוס:  הנהג מנקב, עולה מבקר והכל בסדר

ניר לנדאו: או שיש עוד שיטות

ניר לנדאו:  אני אשמח גם אם אפשר שעדן תספר קצת על החוויות שלה בשגרה, לא רק מהמקרה שהיה

יצחק איצ'ה דזאלובסקי: אני יכול להמר שהיא מגיעה מאזור ירושלים?     

יצחק פינדרוס: ברור, אלא מאיפה

יצחק איצ'ה דזאלובסקי: זאת אומרת באשדוד וערד קיבלת תלונות בתקופה האחרונה?     

יצחק פינדרוס: לא

יצחק פינדרוס:       כן, רצית להתייחס?     

איריס דור-און: איריס דור-און, 15 דקות - ארגון צרכני תחבורה ציבורית

איריס דור-און:  האמת שלא התכוונתי להעלות את זה, אבל מאחר שזה עלה, אני חייבת להגיד שמתוך כל התלונות שקיבלנו על פקחים שהאמת אנחנו לא מקבלים כל כך הרבה, 70% מהתלונות הן על אגד, למרות שהם מהווים 28% מהנסיעות באוטובוסים

איריס דור-און:  אז אני לא מבטוחה שמה שאתה אומר בהכרח משקף

איריס דור-און:       אני חייבת להגיד כמי שמשתמשת בתחבורה ציבורית באופן קבוע בגוש דן, אני נתקלת בפקחים מקסימים, אנושיים, מתחשבים ועוזרים

איריס דור-און:  והתלונות שאנחנו מקבלים, לא רק באיכות, אלא גם בטיב התלונות על אגד הוא שונה מאוד, לפעמים בגוש דן זה יותר חוסר התחשבות; באגד תלונות ממש על בריונות, קללות, אלימות מצד פקחים

איריס דור-און:  זה חלילה לא מצדיק כמובן אלימות כלפיהם, הבנתי שאמורה להיות יחידת אכיפה של משרד התחבורה שאמורה בקרוב לתת מענה, זה לא מצדיק את זה בשום אופן

איריס דור-און:      ולגבי שיקול הדעת שהאדון פה אמר שהם נותנים, לגבי שיבושי ה-GPS: זה ידוע שמתחילת המלחמה לא ניתן לתקף בצפון, אנחנו שלחנו פניה אחרי שבאמת אמרו לנו את הטענה הזאת שגם העלה הפונה על זה שצריך להחזיק רב-קו

איריס דור-און:  אנחנו לא מכירים שום הנחיה כזאת, בפרסומי משרד התקשורת כשיצאה הרפורמה נאמר בדיוק ההיפך – תשאירו את הרב-קו בבית

איריס דור-און:  זו בעיה ידועה

איריס דור-און:  ביקשנו שיגלו התחשבות

איריס דור-און:       משרד התחבורה אמר הוצאנו הנחיה לגלות התחשבות, זאת אומרת אני לא יודעת איפה נפלו פה הדברים בין משרד התחבורה לאגד, אבל אני חייבת להגיד שלגלות התחשבות במקום להגיד כשיש שיבושי GPS בצפון אל תתנו דוחות, זה גם לא לעניין

איריס דור-און:  יש מצב שהוא ידוע וגלוי באזורים מאוד ספציפיים, למה לא נותנים הנחיות ברורות?     ויותר מזה, אני אשמח להגיד את מה שכן באנו להגיד פה ברמת המדיניות

איריס דור-און:  כל הרפורמה הזאת נעשתה בצורה שלא מספיק מדריכים את הציבור

איריס דור-און:  אנשים שמעולם לא השתמשו באוטובוס מפחדים לעלות, מפחדים להשתמש

איריס דור-און:  קשישים לא יודעים להשתמש באפליקציות

איריס דור-און:  הורידו בהרבה אוטובוסים את המדבקות של התיקוף, כך שאם האוטובוס עמוס לא ניתן לבוא ולתקף

איריס דור-און:  ביטלו תחנות רב-קו, בכספומטים אי אפשר לטעון את זה, בקיצור עשו פה מהלך שהוא טוב וראוי, וחלילה לא לחזור לשיטת המזומן

יצחק פינדרוס: לא, אבל בירושלים אם יהיה

ניר לנדאו: את יודעת כמה תלונות אגד קיבלה במספר?     

איריס דור-און: אני יודעת מה הפניות למוקד שלנו

ניר לנדאו: במספר, כי בסוף צריך לא להטעות ולהיות מדויק

איריס דור-און: מה שהתקבל אלינו

יוני קריספין: 200 אמרת

ניר לנדאו: היא קיבלה תלונות כארגון 15 דקות

ניר לנדאו:  70% מ-20? 70% מ-30? 70% מ-5? מ-50?     

איריס דור-און: היו לנו כ-2,300 פניות ב-2023 בשלל נושאים

איריס דור-און:  מתוכם כ-11% היו לגבי נושא של פקחים

ניר לנדאו: 11% מ-2,000?     

איריס דור-און: 11% מ-2,300 פניות שפחות או יותר היו בנושא של פקחים

איריס דור-און:  בתוך הנושא של פקחים - - -     

יצחק פינדרוס: אני לא רוצה להגיד לך כמה

יצחק פינדרוס:  קווים מאחוריו עם 108 ואגד עם 3,449

יצחק פינדרוס:  אז זה ביחס הרבה יותר גדול

יצחק פינדרוס:  כמות הדוחות באגד זה 86%, ואני מדבר איתך על, נגיד שאתה צריך פי 8? אז מ-108 היינו צריכים להגיע ל-800, והגענו ל-3,449, זאת אומרת שאתה בממוצע פי ארבע מאשר כל חברה אחרת גם לפי כמות הדוחות, אז אגד מקבלת יותר

יצחק פינדרוס:       שוב אני שואל אם בסוף, תיקח תלונה כזאת, מה ה-incentive של פקח לתת דוח לאדם שעלה בתחנה להורדה בלבד? אם הנושא שלך זה ה-20% שלא מתקפים, מה ה-incentive?     

ניר לנדאו: אני לא מכיר את המקרה הזה

ניר לנדאו:  אם זה המקרה, מבחינתי הוא בעייתי

ניר לנדאו:  צריך לבדוק את זה

יצחק פינדרוס: בוא אני אספר לך יותר מזה

יצחק פינדרוס:  יש כבר פנייה למשרד התחבורה להוריד את השלט הורדה בלבד בגלל הדבר הזה

יצחק פינדרוס:  אני אספר לך יותר מזה, כבר התקדמנו

יצחק פינדרוס:  בעקבות אותה תלונה ובעקבות אותם דוחות

יצחק פינדרוס:  זה מארב

יצחק פינדרוס:  אולי תנסה לשכנע אותי, תסביר לי מה ה-incentive של הפקח? הוא מקבל לפי דוחות? יש לו אינטרס להביא דוחות?     

ניר לנדאו: אני לא מכיר שנוסע קיבל דוח על זה שהוא עלה בתחנה שיש בה רק הורדה

ניר לנדאו:  אבקש לבדוק את זה

יצחק פינדרוס: תחנת כיבוי אש בגבעת זאב של ה-452

ניר לנדאו: אז אני ממש מבקש לקבל את התלונה

יצחק פינדרוס: מה תלונה? קיבלו קבוצה, לא אחד

ניר לנדאו: אז אני אשמח לבדוק

יצחק פינדרוס: בעקבות זה עכשיו רוצים להוריד את הדבר הזה

ניר לנדאו: לי זה נראה חריג

יצחק פינדרוס: אני לא רוצה לטפל בדוח עכשיו

יצחק פינדרוס:  הוועדה לא התכנסה עכשיו לטפל בחמישה דוחות

יצחק פינדרוס:  אני רוצה להבין ממך וזה מה שציפיתי להבין ממך, מה ה-incentive של פקח לתת דוח לאדם שהוא רואה אובייקטיבית שהוא ניסה לתקף? האם יש איזושהי סיבה? מה מוביל אותו? כשהוא קם בבוקר, מה הוא אמור לעשות? הוא אמור להוריד את כמות האנשים? לפי מה הוא נמדד? לפי כמות האנשים שנסעו בלי תיקוף? מה מוביל אותו? מה גורם לו לעשות את זה? הוא מקבל לפי דוחות? אני רוצה לדעת את זה

יצחק פינדרוס:  הוא מקבל לפי כמות האנשים שהוא דאג? לפי מה הוא נמדד?      

ניר לנדאו: האינטרס בסוף - - -     

יצחק פינדרוס: בסוף, אתה יודע, אבל אני רוצה לדעת על מה הוא נמדד?     

ניר לנדאו: זה בסדר, אבל אני רוצה להגיד רגע, האינטרס של אגד הוא לא הדוחות

יצחק פינדרוס: לא אגד, שאלתי פקח

ניר לנדאו: אז אני אומר, אנחנו מנחים את הפקחים, האינטרס שלנו הוא לא הדוחות

ניר לנדאו:  בסדר? האינטרס שלנו הוא לא הדוחות, האינטרס שלנו שיתקפו באוטובוסים וזה האינטרס של כל חברות התחבורה שיושבות פה כולל של הרשות

ניר לנדאו:  זו המשימה

ניר לנדאו:  החלום שלנו זה שנעלה ונרד לאוטובוס בלי דוח אחד

יצחק פינדרוס: אני שואל מה ההסדר שלכם מול הפקחים? פקח נמדדת ההצלחה שלו על פי מספר הדוחות שהוא מביא?     

ניר לנדאו: פקח נמדד על פי כמה אוטובוסים הוא עולה; פקח נמדד על פי כמה אוטובוסים הוא מתקף; ויש לו גם מדרגות שהוא נמדד גם לגבי דוחות

יצחק פינדרוס: בסדר, אז פה הבעיה

יצחק פינדרוס:  זאת התשובה

יצחק פינדרוס:  חד משמעי

ניר לנדאו: לא, זאת לא התשובה

ניר לנדאו:  כי המדרגות מאוד מנומסות ומותאמות

יצחק פינדרוס: אני בלי לדעת, אבדוק פה עכשיו עם הרכבת הקלה ואתה אקבל תשובה ששם אין מדידה ואז הכל משתנה

יצחק איצ'ה דזאלובסקי: יושב-הראש, אני אוכל לבקש את זכות הדיבור?     

יצחק פינדרוס: בסדר גמור

יצחק איצ'ה דזאלובסקי: שמי איצ'ה דזאלובסקי, מפעיל קו המידע לציבור החרדי ונציג מוקד פניות הציבור של אגודת ישראל

יצחק איצ'ה דזאלובסקי:  אני רוצה קודם כול לשתף שמה שיוכבד סיפרה, מה שהוא סיפר, וגם מה שאתם אמרתם שנוכחתם, כל יום אנחנו מקבלים

יצחק איצ'ה דזאלובסקי:  אבל אם יש פה נציג של דנקל ורכבת ישראל, אני רוצה קודם כול להגיד תודה שעליהם לא קיבלנו אף פעם פניה, ולא כי אין שם נוסעים

יצחק פינדרוס: ברכבת לא פחדתי לנסוע

יצחק איצ'ה דזאלובסקי: אבל נתנו לכם לעבור ברכבת?     

יצחק פינדרוס: מיד פתח לי

יצחק איצ'ה דזאלובסקי: אין ספק ששם הדנקל עובד וזה זורם, ויש שם בעיה שמכשירי התיקוף בחוץ, ועדיין לא קיבלנו תלונה אחת

יצחק איצ'ה דזאלובסקי:  יכול להיות שיש

יצחק איצ'ה דזאלובסקי:  אני רק אומר שעל אגד ירושלים אנחנו מקבלים בכל יום

יצחק איצ'ה דזאלובסקי:  ואז אני רוצה לשתף בזה מקרה שהיה לנו בשבוע שעבר, אחרי שפניתי כמה פעמים לגורם בכיר באגד, והוא אמר לי שתמיד לא משלמים שזו חוצפה שאין כדוגמתה שמה שעונים לבן אדם שיש לו תלונה זה שאחרים לא משלמים

יצחק איצ'ה דזאלובסקי:  כששופט יענה ככה הוא יעוף מהתפקיד, אבל זה מה שהם עונים

יצחק איצ'ה דזאלובסקי:      מה שקרה זה אמרנו אני לוקח דוגמה אחת ואתם עולים לראיון אחרי זה עם הניתוח של התוצאה

יצחק איצ'ה דזאלובסקי:  27 ימים לקח לברר את זה עד שהם ביקשו בואו לא ניקח את הדוגמה הזאת, כי זו דוגמה בעייתית מאוד כי פה שניהם צודקים

יצחק איצ'ה דזאלובסקי:  מה שניהם צודקים? הנוסע עלה וקיבל דוח במקום כשהוא שילם, והפקח החליט על פי עילת הסבירות של פקח שאין מי שיכול לערער על זה, כי רק בתוך 30 ימים ניתן לערער ועד 27 ימים לא קיבלנו מענה, ואז מה שהתברר זה שמדובר בבן אדם שעולה בכל יום וניתן לראות את זה בתיקופים, שהוא משלם בכל יום, גם ביום לפני זה והוא משלם בכל יום

יצחק איצ'ה דזאלובסקי:  אבל הפקח החליט שהוא עלה קודם, לא ראיתי אותך, עלית קודם

יצחק איצ'ה דזאלובסקי:  אגב אלה שמערערים לא מקבלים, בדרך כלל לא שילמת, ראו משלמים לפנים משורת הדין אנחנו בדקנו ולא, וכלום, וזו חוצפה

יצחק איצ'ה דזאלובסקי:       רציתי לסיום לומר שאני חושב, שנהגי אגד, שיש תלונות נגדם, מטופלים ביד קשה ורואים את התוצאות

יצחק איצ'ה דזאלובסקי:  פקח, אם היה מקבל על זה כמו תמריץ היה מקבל תמריץ הפוך, בטוח שהמצב היה משתנה

ניר לנדאו: עדן יכולה להגיד כמה מילים?     

יצחק פינדרוס: יוני קריספין, ומיד אחר כך

יוני קריספין: שלום רב כבוד יושב-הראש

יוני קריספין:  ברשות ראש הרשות, דודי יוסף, עידן מועלם, וורצמן, וכל האנשים הנכבדים

יוני קריספין:  באמת אצלנו יש את הנושא של האכיפה בתחבורה הציבורית

יוני קריספין:  אני מייצג את פקחי אלקטרה אפיקים גם בקווי בני ברק-ירושלים, גם בקווי בני ברק-אשדוד, בכל הקווים האלה ובכלל קווי הים

יוני קריספין:  ומה שאני אומר, קודם כול הרעיון של מה שכבודו אמר, להחזיר את הכסף לנהגים, זה להחזיר את האלימות לנהגים, וזה דבר שאנחנו הוצאנו את האלימות הזאת, כי הם היו חוטפים את האלימות בעקבות זה שהם היו מתעקשים עם הנוסעים לשלם

יוני קריספין:       אישית אני יודע באלקטרה אפיקים, בכול ערב יום כיפור גורסים המון כסף כי הרבה מהציבור שולח צ'קים על חמישה שקלים, על שבעה שקלים, על זה שהם נסעו באוטובוסים ולא היה להם כסף לשלם, אנחנו גורסים המון צ'קים כאלה כי אין לנו מה להפקיד אותם ואין מה לעשות איתם, אבל אתה לוקח את זה ומוחל

יוני קריספין:      כל הנושא של הפקחים זה קודם כול חשוב שהפקחים לא יעלו לבד

יוני קריספין:  פקח שעולה לבד זה להפקיר אותו לידי אלימות, ואני לא אומר בציבור החרדי אין את האלימות

יוני קריספין:  בקווים אחרים יש אלימות מאוד קשה, וחשוב שמבקרים יעלו זוגות, שלא יעבדו לבד

יוני קריספין:  אמנם הם לא צריכים לעלות בצורה פראית כמו ששמענו פה את התיאורים, זה מאוד מחריד, אנחנו לא שם

יוני קריספין:  אולי צריך לקחת את הפקחים ולתת להם הדרכות, אנחנו בכיוונים האלה

יוני קריספין:  אני יודע שמשרד התחבורה בונה כבר קונספט מאוד מיוחד לתת הדרכה מסודרת לפקחים, וכל פקח שירצה לעבור יקבל תעודת הסמכה ממשרד התחבורה, עם הכשרה

יוני קריספין:  ופקח כזה שחורג או שעולים עשרה כמו שאומרים, בתוך אוטובוס, אני לא נתקלתי בזה אבל אומרים פה שראו סרטונים, אני לא יודע, אולי זה תלמידים שלומדים

יוני קריספין:       אז בהחלט קודם כול אני מאוד מברך על הוועדה הזאת, ואני יודע שרק דברים טובים יצאו מפה

יוני קריספין:  שגם הנושא של התשלום בתחבורה הציבורית יהיה מסודר, וגם הנושא של ההדרכות לפקחים

יוני קריספין:  וחלילה לא להחזיר את הכסף לנהגים כי הדבר הזה יחזיר את האלימות ויחזיר את הסיכון גם לכולנו

יוני קריספין:  תודה רבה

יצחק פינדרוס: קובי וחניש יושב-ראש ועד עובדי אגד

יעקב וחניש: שלום לכולם, קוראים לי יעקב וחניש, אני יושב-ראש ועד העובדים הארצי של אגד

יעקב וחניש:  אני חושב שניר סרק את רוב הדברים המשמעותיים, אבל יש עוד כמה דברים שהוא לא נגע בהם

יעקב וחניש:  אלימות, כמו שהביא את המבקרת פה, יש לי מקרים של מבקרים שעשו את העבודה שלהם בחיפה, לא במגזר חרדי, לא בכלום, אחרי יומיים חיכו להם עם אלות בייסבול ושברו להם את העצמות, חבר'ה, עם גבס הם היו מאושפזים בבית חולים שבועיים

יעקב וחניש:  אז האלימות שם היא משהו בלתי יאומן

יעקב וחניש:  אני שומע את זה בכל יום יש משהו כמו 15 מקרים לפחות

יעקב וחניש:  יש המון מקרים שאנחנו לא שומעים כי הם לא מדווחים, המון מקרים, אני מדבר על מאות מקרים

יעקב וחניש:      עכשיו, לגבי התשלום, זה תשלום שהוא בא למשרד התחבורה, למדינה

יעקב וחניש:  אנחנו מתקפים את זה, המבקרים שלנו עושים את העבודה כדי להביא את הכסף למדינה

יעקב וחניש:  זה משהו חשוב שצריך להבין אותו, זה לא משהו שנכנס, יש פרוצדורה, אתה יודע, שזה מגיע למדינה, ואגד אחרי זה מתחשבנת עם המדינה

יעקב וחניש:       לגבי הסמכויות, תן לנו סמכויות, למבקרים שלנו, ואז תכיר בו כעובד ציבור

יעקב וחניש:  כעובד ציבור שייכנס לאוטובוס בן אדם, בסך הכול מה הוא אמר? מה המגע של המבקר עם הנוסע? תיקוף זה כל הסיפור, זה כל מה שאנחנו רוצים

יעקב וחניש:      בנוסף לזה, האנשים האלה עובדים קשה מאוד

יעקב וחניש:  הם עולים למאות אוטובוסים, עולים מאוטובוס לאוטובוס

יצחק פינדרוס: אתם צריכים לשנות את ההסכם שלהם, אתם כהסתדרות

יצחק פינדרוס:  אמיתי, לשנות את ההסכם שזה לא יהיה תלוי דוחות

יעקב וחניש: אני אומר לך, יש מקרים שמבקר מקבל יריקה לפרצוף וממשיך לעבוד

יעקב וחניש:  וממשיך לעבוד

יעקב וחניש:  עכשיו, אני לא מכיר את המקרים לגופו של עניין, על מה שדיברתם

יצחק פינדרוס: אנחנו לא מדברים על מקרים, אנחנו מדברים על קונספט

יצחק פינדרוס:  בכוונה אני לא יורד למקרים, למה אתם כהסתדרות לא דורשים לשנות את ההסכם? אתם מעמידים את העובדים שלכם במצב בלתי אפשרי

יצחק פינדרוס:  אם אני פקח, ואני צריך לצאת בשביל שאני אצא עם משכורת ראויה, אני צריך להביא כמות מסוימת של דוחות

ניר לנדאו: זה לא ככה זה לא בצורה הזאת, זה ממש לא ככה

ניר לנדאו:  אל תצבעו את זה ככה

ניר לנדאו:  אתה מסית

יוני קריספין: הדוח צריך להיות תקין

יצחק פינדרוס: אני מקבל כסף לפי הדוחות? למה אני מסית?     

יוני קריספין: הדוח צריך להיות באמת צודק

יצחק פינדרוס: סליחה, זו תשובה שאתה נתת, שאלתי אותך

יצחק פינדרוס:  הוא מקבל יותר משכורת אם הוא מביא יותר דוחות? אני מבקר, הבאתי אפס דוחות – אני אקבל את אותה משכורת כמו אם הבאתי 100? שאלתי

יעקב וחניש: גם אצלנו זה ככה

יצחק פינדרוס: מה זה אצלכם? הבאתי אפס דוחות או 100 דוחות אני מקבל את אותו משכורת?     

יעקב וחניש: כן

יצחק פינדרוס: אמר יושב-ראש המזכירות שלא, אני מציע, אתה בכנסת, פה זה לא מקום שדוברים אמת אבל בכל אופן צריך לנסות

יעקב וחניש: לא, אני אומר לך, הוא אמר שיש פרמטר

יצחק פינדרוס: שאלתי שאלה פשוטה, אני פקח אצלך, הבאתי אפס דוחות החודש או הבאתי 100 דוחות – אני מקבל את אותה משכורת או משכורת שונה?     

ניר לנדאו: לפקח יש שכר יסוד, ויש לו יעדים

ניר לנדאו:  היעדים שלו בנויים לא רק על דוחות

יצחק פינדרוס: נכון, אבל גם

ניר לנדאו: הם בנויים על כמויות אוטובוסים, אמרת שאנחנו בכנסת

יצחק פינדרוס: ועל כמות דוחות

ניר לנדאו: יש מרכיבים

ניר לנדאו:  ועל כמות דוחות, שזה מרכיבים של כמות דוחות, כמות יעדים, וכמות תיקופים והם בהחלט מאוזנים

יצחק פינדרוס: הרכבת הקלה מי נמצא פה? אני עוצר אותך רגע, רכבת קלה

יצחק פינדרוס:  אתם משלמים לפקחים לפי דוחות גם? יפה, זאת התשובה

יצחק פינדרוס:  קיבלת תשובה

יצחק פינדרוס:  אני מציע לך ללכת ללמוד מהניסיון שלהם

יצחק פינדרוס:  אתם חדשים בזה, הם ותיקים כבר 20 שנים, אמיתי, תלמד מהם

יצחק פינדרוס:  וגם אצלו לא, באלקטרה גם לא

יצחק פינדרוס:  זאת המציאות

ניר לנדאו: אתה מוכן רגע לשאול את הנכבדים, כל אחד פה זה מעניין, מה כמות הנוסעים שלא משלמים בכל חברה?     

יצחק פינדרוס: היא הנותנת

ניר לנדאו: אני שואל על כמות האי-תיקופים, כמה אצל כל מפעיל בתחבורה הציבורית?     

יצחק פינדרוס: ברכבת הקלה – חברת כפיר, מה הממוצע שלכם של אי תיקופים?     

בועז הירש: בועז מהרכבת הקלה

בועז הירש:  יש לזה שני מענים

בועז הירש:  הדבר הזה נמדד הן על ידי צוות אב לתחבורה והן על ידינו, יש הבדלים מאוד משמעותיים

בועז הירש:  צוות אב לתחבורה, לפי שיטת המדידה שלו טוען ל-19% של לא משלמים, אצלנו הנתונים יותר נמוכים בסביבות 9-10 אחוז לפי המדידה שלנו

קריאה: שניהם יותר נמוכים מאגד

ניר לנדאו: ואצלכם כמה?     

יצחק פינדרוס: אין לו נתונים, חברה חדשה

ניר לנדאו: אין לך את הנתון? אתה לא יודע כמה תיקופים? וקווים איפה? כמה?     

יצחק פינדרוס: לא החברה, הוא הפקחים

קריאה: בין 15-20 תלוי באזור

קריאה:  אגב, בחרדי פחות

ניר לנדאו: ועוד איה חברות יש פה בסביבות 15-20?     

מירי: מירי מחברת אקסטרה, בין 15-20

יצחק פינדרוס: כמה אצלכם באגד?     

ניר לנדאו: לאור הפעילות המבורכת שעשינו, בסביבות 10

קריאה: מקודם נאמר 20 אני רק מדייק

ניר לנדאו: אני אמרתי 20, יצאנו לדרך עם 20, עכשיו אנחנו עומדים על 10

ניר לנדאו:  זה נתון שנמצא והרשות יודעת ומכירה

ניר לנדאו:  זאת אומרת אגד היחידה שלקחה את הנחיות הרשות כמו שצריך, גם מאינטרסים עסקיים, אני לא אומר, וכרגע הורידה בחצי בטווח של שנה וחצי את הנתון הזה

ניר לנדאו:  כאשר על פי הנתונים, ויושב פה יושב-ראש הרשות בשוק התחבורה בין 20 ל-20 ומשהו לא מתקפים באוטובוסים, וקרה אגד שיצאה לדרך הזאת ביחד עם הרשות לפני שנה וחצי זה עשרה

יצחק פינדרוס: כמה הבדיקה של צוות אב לתחבורה אצלכם?     

דב יוסף: הם לא עושים, הם עושים את זה רק לרכבת הקלה

יצחק פינדרוס: במחקר אתה לא יכול להשוות תפוחים לתפוזים

יצחק פינדרוס:  איפה הנתון של 10%?     

ניר לנדאו: אצלנו

יצחק פינדרוס: אצלכם

יצחק פינדרוס:  הוא אומר שגם אצלו יש 10%

יצחק פינדרוס:  אבל הרכבת הקלה אומר שגם אצלו יש 10%

ניר לנדאו: יש פה את הגורם המקצועי שיודע להגיד לך מה המצב פה

יצחק פינדרוס: הוא לא יודע, כי לא עשו בדיקה של צוות אב לתחבורה

מירי: אני חושבת שהרכבת הקלה שונה מתחבורה ציבורית באוטובוסים

ניר לנדאו: נכון

ניר לנדאו:  ומה את חושבת שצריכים להיות הסמכויות? כמו הרכבת הקלה

ניר לנדאו:  אז למה את לא אומרת?     

איריס דור-און: רק לשאול, האי תיקופים, בדיוק כל אלה שקיבלו דוחות שלא בצדק? כל אחד שבמקרי אלימות שעוד לא הספיקו להוציא את הכרטיס לתקף? שהיה עמוס? איך מודדים?     

יצחק פינדרוס: אני אמרתי שאי אפשר להשוות תפוחים לתפוזים, אי אפשר

יצחק פינדרוס:  כמו שאני לא משווה בין הבדיקה שלו לבדיקה שלו אם צוות אב לתחבורה

יעקב וחניש: אני לא סיימתי

יעקב וחניש:  כמה מילים אחרונות

יצחק פינדרוס: כן

יעקב וחניש: משהו חשוב ביותר, אני חושב שהחברה הכי מסודרת בוועדות משמעת לנהגים שלנו, גם למבקרים דרך אגב, זה אגד

יעקב וחניש:  ואתה יכול לבחון את זה

יעקב וחניש:  גם לגבי ההתנהגות שלהם, וכל מי שמתלונן לוקחים את זה בתשומת לב, ותקשיב טוב, יש מקרים שגם זורקים אותם הביתה, מפטרים אותם

יצחק פינדרוס: נהגים, לא פקחים

יעקב וחניש: גם פקחים

ניר לנדאו: גם פקחים

יעקב וחניש: אני יכול להוכיח לך את זה, בוודאות, כי הם באים אליי בסוף

יצחק פינדרוס: כן בועז, תרצה משהו להוסיף? אתם, בשינוי הזה, אם אתם בודקים בהשוואה לשינוי שהיה בין התנהלות הפקחים לפני כמה שנים לבין ההתנהלות היום, אתם מרגישים ירידה בתיקופים?     

בועז הירש: בתור אחד שנמצא שלושה חודשים בתפקיד, קשה לי להעיד על זה

יצחק פינדרוס: אבל אתם יודעים מה הנתונים, התשלום שהיה לפני שנה, או שאין לכם שום נתונים במה שהיה בסיטיפס?     

בועז הירש: יש נתונים, אני פחות מכיר אותם, כי שלושה ימים אחרי שנכנסתי לתפקיד פרצה המלחמה, אז סדר העדיפויות היה טיפה שונה

בועז הירש:  אני יודע שהאכיפה בסיטיפס הייתה מאוד קשה, אני לא מכיר לעומק אז אני לא רוצה להיכנס

בועז הירש:       אני כן אגיד שאנחנו מקבלים, בסדר גודל של מעל 3

בועז הירש: 5 מיליון נוסעים בחודש בממוצע, כ-30 תלונות ציבור בחודש

בועז הירש:  כל תלונה מתוחקרת

בועז הירש:  מדגמית אני בוחר גם כמה תלונות שמגיעות אליי, לראות את ההתנהלות ולראות שזה מתבצע לפי מה שצריך

בועז הירש:  זה באמת לא טריוויאלי, אני לא יודע אם להגיד על אוטובוסים, אבל ברכבת עמוסה, צפופה, להתחיל לנהל את המשאים ומתנים האלה עם נוסעים אם כן תיקפו או לא תיקפו

בועז הירש:      כן ברשותך יושב-הראש, אני מזדהה עם הנושא של אלימות

בועז הירש:  נושא מאוד לא פשוט

בועז הירש:  במוצאי שבת לפני כשבועיים שני פקחים שלי אושפזו בבית חולים

בועז הירש:  אני כבר לא חושב שהפקחית תחזור לעבודה אחרי שנשבר לה האף

בועז הירש:  אני אומר שלכל תלונה צריך להתייחס בכובד ראש, לתחקר אותה לעומק ולהבין, אבל מצד שני לראות את התמונה בכללותה בהחלט יש להסתכל גם על הצד הכואב הזה של התמונה

יצחק פינדרוס: אני חושב שזה אחד תלוי בשני בסוף

יצחק פינדרוס:  אני מסכים איתך שבסוף, אבל ככל שהציבור ייתן יותר אמון בפיקוח, אנחנו גם ניתן יותר גיבוי לפיקוח

יצחק פינדרוס:  בסוף יש מין אווירה ואני מכיר את זה, וכמו שאמרתי אפשר לשנות את האווירה הזאת

יצחק פינדרוס:  משרד התחבורה בבקשה

ניר לנדאו: לפני הרשות אפשר את עדן הפקחית ברשותך?     

יצחק פינדרוס: כן

עדן יחזקאלי: אני עדן יחזקאלי, פקחית באגד ירושלים

עדן יחזקאלי:  אני יכולה להגיד שאני בתור פקחית, החוויה שלי היומיומית פשוט נוראית

עדן יחזקאלי:  זה על תקן יומיומי, בכל פעם שעולים לאוטובוס לביקורת, יש התלהמות כלפינו, יש אנטי נגדנו

עדן יחזקאלי:  רואים פקחים – כאילו רואים את השטן, כמו שאומרים

עדן יחזקאלי:  אנחנו באים לעשות את העבודה שלנו, אנחנו באים להתפרנס

עדן יחזקאלי:  אנחנו עובדים בחברה מאוד מכובדת

עדן יחזקאלי:  יש לנו מנהלים טובים, יש לנו תמיד כלים טובים איך להתנהל עם אנשים, ובסופו של דבר אף פעם אין מצד הנוסעים יחס יפה לפי מה שאני רואה ביומיום

עדן יחזקאלי:       אני אישית, לפני שלושה שבועות עברתי תקיפה מאוד קשה, עליתי לאוטובוס באתי לעשות את העבודה שלי, באתי להתפרנס, בסך הכול בתור פקחית באתי לבקש מנוסע לבדוק רב-קו, הוא פשוט תקף אותי, הוא קפץ עליי, קיבלתי מכות איומות

עדן יחזקאלי:  אני מאז לא אותו בן אדם

עדן יחזקאלי:       אין לנו מישהו שמגבה אותנו בתור פקחים

עדן יחזקאלי:  זה שאנחנו עולים כמות כזאת זה רק בגלל מקרים כאלה

עדן יחזקאלי:  אבל גם במקרים כאלה שאנחנו צריכים גיבוי שיהיו לנו סמכויות, אין לנו, זה לא אפשרי שאנחנו יכולים להמשיך בדבר כזה

עדן יחזקאלי:  אנחנו כמו צאן לטבח, מול נוסעים, מול אנשים, שאי אפשר לדעת, אתה לא יודע את מי אתה יכול לפגוש, מי יכול לבוא מולך

עדן יחזקאלי:  אנחנו בסך הכל רוצים להתפרנס ולעשות את העבודה בצורה הטובה ביותר

עדן יחזקאלי:  אין לנו גיבוי, אין לנו מישהו שיעמוד מאחורינו למקרים כאלה

עדן יחזקאלי:  תודה רבה

יצחק פינדרוס: תודה

יצחק פינדרוס:  כן

עידן רול: עידן מועלם, מנהל הרשות לתחבורה ציבורית

עידן רול:  קודם כול אני באמת הקשבתי בקשב רב לכולם, ואני חושב שאני לא מסכים עם 50% מהדיון שנעשה האם יש בעיה או אין בעיה? נהיה פה איזשהו ויכוח

עידן רול:  אני אומר באופן חד-חד ערכי שיש בעיה, יש בעיה והבעיה אפילו היא חמורה

עידן רול:  כל תפקיד של הרשות שאני עומד בראשה זה לגרום לנוסע לחוויה הרבה יותר נעימה על מנת להעביר נוסעים מהתחבורה הפרטית לתחבורה הציבורית

עידן רול:  וכשאני שומע, הייתה גברת לפנייך שהתחלפה, שיש איזושהי בעייתיות בנושא, ואנחנו צריכים לטפל בהם, התחלנו גם לטפל, גם יש לנו טיפולים והפקנו לקחים, אני כבר אציג את זה בפני יושב-ראש הוועדה, אבל לפני זה אני רוצה למסגר את האירוע

עידן רול:       לפני מספר שנים נעשתה רפורמה במשרד התחבורה, שהרפורמה אפשרה לפתוח את הדלתות משני הכיוונים

עידן רול:  מאז הרפורמה, על בסיס נתונים אמפיריים שלנו, יש אובדן תקציבי, אובדן בסיסי לתקציב המדינה של 300,000 מיליון שקלים בשנה

עידן רול:  ומפה בא משרד התחברוה ואמר בוא נראה איך אנחנו ממזערים את זה

עידן רול:  אני מסכים שנעשתה פה איזושהי דרך קיצונית ויש כאן מקרי אלימות, אגב דו צדדית, גם כלפי הנוסעים וגם כלפי הפקחים

עידן רול:      אני אישית שומע על מקרי אלימות, אתה אומר שאתה עד לכך, אני מקבל הרבה מאוד פניות בוואטסאפ

עידן רול:  אני מנסה לתחקר עד כמה שאפשר, אני מקבל סרטונים כנגד וכו', אבל יש פה היקפים מאוד גדולים, ומכאן שיש בעיה, ויש בעיה שאנחנו מטפלים בה, והייתי רוצה להסביר לכם איך מטפלים

עידן רול:      לגבי מספר הפקחים, משרד התחבורה סיים לכתוב נוהל חדש ונוהל מעודכן, שמה שעשינו בנוהל זה שלקחנו את כל פניות הציבור וניסינו לפתור אותם דרך הנוהל, למצוא איזשהו פתרון להם

עידן רול:  מספר הפקחים יהיו כמספר הדלתות של האוטובוס עצמו

עידן רול:  אנחנו ממזערים את זה באופן מהותי, זה דבר אחד

עידן רול:  דבר שני, ממש לקחנו את כל הנושאים באופן ספציפי וניסינו למגר את זה

עידן רול:       מבחינת הסמכויות יש דין ודברים גם עם משרד התחבורה, זה לא רק משרד התחבורה, זה גם משרד המשפטים

עידן רול:  אנחנו עוד לא מגובשים על אילו סמכויות ניתן לתת למפקחים, ואנחנו גם לא רוצים להעצים את הבעיה שכולנו כאן מבינים שיש כאן בעיה

עידן רול:       כלפי, דווקא נקרא לזה אכיפה סלקטיבית, אני אפילו אלך עם זה עוד צעד, אכיפה סלקטיבית/גזענות

עידן רול:  אני לאו דווקא חושב שזה על הציבור, יש פעולות שונות בין כל מפעיל ומפעיל ואנחנו גם רואים את זה

עידן רול:  כל מפעיל פועל אחרת

עידן רול:  אנחנו רואים את זה על בסיס נתונים, אנחנו רואים את זה על בסיס התלונות, ולכן זה לאו דווקא על חזות הנוסע אלא דווקא על חזות המפעיל, ואני חושב שמכאן הבעיה

עידן רול:       אנחנו עושים ישיבות שוטפות

עידן רול:  רק אני נפגשתי בשבוע שעבר עם חברת אגד, ונפגשתי גם עם חברת קווים בנושא הזה, בשבוע הבא יש לי עדיין פגישות, כדי לראות איך אנחנו משנים את ההדרכות ואני אומר את זה באופן שלא משתמע בשני פנים, אנחנו יושבים עליהם, יושבים על החברות כדי לראות שבאמת הם עושים את הכול על מנת למגר את תופעת האלימות

עידן רול:      נקודה נוספת שהייתי רוצה, מישהו כאן דיבר על GPS וביטול דוחות

עידן רול:  כל ערעורים שמגיעים אלינו ומציינים את ה-GPS ואנחנו בודקים את זה, הדוחות מבוטלים

עידן רול:  יושב כאן דודי יוסף שהוא מנהל אגף פיקוח ובקרה, אנחנו מבטלים המון דוחות

עידן רול:  אני חושב שהבעיה – תתקן אותי אם אני טועה – היא לאו דווקא בביטול הדוחות, אלא במפגש האלים

עידן רול:  זה לא משנה אם יבטלו את הדוח; אם נקטו כלפיך באלימות – אתה בטח חווה את זה אחרת גם אם אני אבטל לך את הדוח

עידן רול:  ואני חושב שכאן הבעיה

עידן רול:       אני חייב לשים על השולחן שגם אגד נמצאים במציאות שהיא לא סבירה, אבל יכול להיות שבגלל מקרים כאלה, יכול להיות שהמפעיל לקח את זה למצב קיצוני לצד השני ואז עולים ששה מאבטחים מול נוסע, יכול להיות בתמורה כדי להגן על המאבטחים, אבל עדיין חווית הנוסעים נפגעת באופן משמעותי

עידן רול:      לסיכום, אנחנו מפיקים את הלקחים שלנו, אני חושב שגם כדאי שהמפעילים יפיקו את הלקחים, אנחנו נעשה את זה גם ביחד

עידן רול:  והנוהל אמור לצאת כבר ולהתממש, ב-1 באפריל

עידן רול:  הנוהל מוכן, פשוט צריך לתת למפעילים זמן התארגנות גם מבחינה טכנולוגית וגם מבחינת כוח אדם

יצחק פינדרוס: אני שואל אם עשיתם נוהל על הדבר הזה של לתת לפקחים אינטרס לתת כמה שיותר דוחות? זאת אומרת, זה משמעותי מאוד

יצחק פינדרוס:  משמעותי

יצחק פינדרוס:  גם אני זוכר בעיריית ירושלים הייתה תקופה כזאת והיה באמת סיוט

יצחק פינדרוס:  הייתי ממלא מקום ראש העיר 10 שנים ואני מכיר את זה

יצחק פינדרוס:  זאת אמרת, זה נושא מאוד משמעותי

יצחק פינדרוס:  דרך אגב משטרת ישראל גם עברה רביזיה בנושא הזה

יצחק פינדרוס:  לפני שנים היה דבר כזה, שוטר היה לפי כמות הדוחות, זהו, הפסיקו עם זה, הבינו שזה לא עובד

עידן רול: לצערי מבחינה משפטית אנחנו לא יכולים להתערב בין המפעיל לבין כוח האדם שלו

יצחק פינדרוס: לא, אבל אם אתה נותן לו סמכות יש לזה משמעות

יצחק פינדרוס:  כשמשרד המשפטים הולך לתת סמכויות, הוא צריך לתת את עיניו לדבר הזה

יצחק פינדרוס:  מי שזוכר היו דיונים על המשטרה שנים על הדבר הזה

יצחק פינדרוס:  שוטר היה לפי כמויות ובסוף הבינו

יצחק פינדרוס:  המדידה במשטרה זה לפי הורדה בכמויות תאונות דרכים, יש מדדים אחרים שאתה בודק משטרת תנועה

ניר לנדאו: אם נקבל סמכויות אז בהחלט המדדים יותאמו אחרת, אבל צריך סמכויות

עידן רול: לא מדובר על מתן סמכויות, כי כרגע לא נתנו סמכויות למפעילים

עידן רול:  אבל כרגע למצב להיום, נבחן את שוב, אבל מבחינה משפטית אנחנו לא יכולים להתערב במערכת היחסים של אגד, לצורך העניין, או של כל מפעיל אחר לבין העובדים שלו

יצחק פינדרוס: זה שעושים בדיקה רק לכפיר ולא עושים בדיקה לכל החברות, שאתם צריכים לעשות בדיקה לכל החברות כדי שיהיה בדיקה משווה

יצחק פינדרוס:  זאת אומרת כשאתם מדברים על 10-15 אחוז, צריכה להיות בדיקה משווה

עידן רול: אנחנו עושים בדיקה לכל החברות

יצחק פינדרוס: אז זה מה שאני שאלתי

יצחק פינדרוס:  לפי הבדיקה שאתם עשיתם, איפה נמצאת אגד ואיפה נמצאות חברות אחרות?     

דב יוסף: אין לנו את זה פה, אנחנו כן עושים את זה, לא דרך תוכנית אב, עושים את זה בעצמנו

יצחק פינדרוס: אז אני שואל, האם אגד נמצאים באמת 50% מהאי תיקופים ביחס לאחרים? לפי הנתונים שלך, אני שואל לפי הנתונים של משרד התחבורה

דב יוסף: אני לא יודע להגיד, אין לי את הנתונים

יצחק פינדרוס: בסדר גמור, משפט אחד שי, לפני שאני אסכם

שי גליק: אני אגיד כמה דברים

שי גליק:  קודם כול יש איזשהו קטע דיברו על זה שנותנים קנסות למי שעולה בתחנות הלא מורשות

שי גליק:  הפקחים של החברות, יש דבר שנקרא אוטובוס ישיר, אבל החברות רוצות להרוויח את הדבר הזה, אז גם באוטובוסים הישירים עוצר פקח באמצע הנסיעה, עולה, הרבה פעמים הוא גם מעכב את כל הנוסעים

שי גליק:  אני קיבלתי על זה עשרות תלונות כולל אני שאני נוסע בקווים ישירים

שי גליק:  זה לא חוקי שעושים את זה

שי גליק:  זה מעכב את הנוסעים וזה נוגד גם את החוק וגם את המהות של קו ישיר, זה כל הרעיון

שי גליק:  הפקח אומר חמש דקות, אבל לאנשים זה חשוב

שי גליק:      דבר שני, יש את העניין שמעכבים קבוע כשנוסע לא משלם

שי גליק:  מעכבים את האוטובוס, קיבלתי על זה עשרות תלונות ושלחתי, ומשרד התחבורה מכיר את זה

שי גליק:  אין להם שום סמכות לעכב את האוטובוסים אבל מבחינת הפקחים ייקוב הדין את ההר, וזה חוזר לאותו נושא של יעדים, כי ברגע שלפקח יש יעדים הוא חייב להגיע לקנס הזה, אין לו שיקול דעת, ואין לו גם שיקול דעת לגבי הפרנסה של המשפחה שלו, וחייבים לבטל את היעד הזה

שי גליק:       עוד דבר אחרון, הנקודה של הוולידציה של המכשירים

שי גליק:  יש הרבה מאוד מכשירים שיש להם בעיה של ולידציה, זאת אומרת שהם לא עובדים

שי גליק:  בא בן אדם, שם את הרב-קו שלו וחושב שזה תיקף וזה לא תיקף

שי גליק:  ואז הוא בא לפקח ואומר לו זה כן עבד זה לא עבד, אלו רוב התלונות שמתקבלות אצלנו וגם במשרד התחבורה

שי גליק:  שוב פעם, לפקחים אין שיקול דעת

שי גליק:       עכשיו אני אגיד עוד משהו הזוי, אוטובוס של ארבע דלתות, אם אחד מהמכשירים תקין כולם מקבלים קנס

שי גליק:  זאת אומרת עולה סבתא בדלת האחרונה, היא צריכה לעבור בין כל המכשירים בשביל לראות

יצחק פינדרוס: כשאתה מדבר על שיקול דעת, זה גם חלק משיקול הדעת של פקח, כשהוא רואה שהמכשיר לא עובד, אז הוא אמור להבין שזה לא עובד

שי גליק: זה לא מעניין אותו בכלל

שי גליק:  אני אתמול הייתי באוטובוס כזה שרק מכשיר אחד עבד, וכולם הלכו

שי גליק:  זה לא יאומן

שי גליק:  וזה מה שאני רוצה להגיד במילה, אסור לפגוע בפקחים בשום צורה, ואני גם לא מאשים את הפקחים, אבל ההתנהלות של המערכת כלפי הפקחים היא התנהלות קשה, ולכן הם מביאים את זה כלפי הנוסעים

יצחק פינדרוס: טוב, אני חייב לסיים

יצחק פינדרוס:  כן בבקשה

דוד קורן: דוד וורצמן רמ"ט סגן שרת התחבורה, אורי מקלב

דוד קורן:  קודם כול אני מעביר את ברכות סגן השרה ליושב-ראש הוועדה על עצם קיום וכינוס הישיבה החשובה הזאת

דוד קורן:  גם הבוס שלי בהיותו כיושב-ראש הוועדה פה במשך שש שנים ניהל הרבה דיונים כפי שהזכיר יושב-ראש הוועדה הנוכחי

דוד קורן:  ניהל עשרות דיונים בנושא הזה גם של הרכבת הקלה וגם באופן כללי

דוד קורן:  אנחנו בהחלט גם מכירים את זה, גם מכירים את התלונות האלה, מכירים את התופעה הזאת שנמצאת על שולחננו במשך כל יום ויום כפי שהזכירו פה הרבה

דוד קורן:  אני לא צריך להוסיף כי הועלו פה כל הצדדים וכל הטיעונים

דוד קורן:       חשוב גם כל הנושא של הסמכויות, אנחנו סבורים שישנו כיום איזשהו איזון

דוד קורן:  ברגע שיהיו סמכויות אנחנו נגיע למצב הרבה יותר גרוע

דוד קורן:  כלומר, אם היום ישנם כאלה שהם חשודים בגניבה, עלולים להתנהל מולם כמו חשודים ברצח

דוד קורן:  אי לכך ובהתאם לזאת, שוב, אנחנו לא מדברים על רמה של כמו של הכשרות של משטרה, אלה אנשים שעוברים בסך הכול איזושהי הדרכה או שתיים, ואיזשהם תדרוכים כאלה ואחרים, אבל לא ברמת משטרה

דוד קורן:  וגם האכיפה עליהם היא לא כמו האכיפה שיש במח"ש כלפיהם

דוד קורן:      אגב, דבר נוסף, אנחנו במשרד הולכים גם לאיזשהו מהלך כפי שהוזכר כאן על ידי ארגון 15 דקות, של יחידת אכיפה שתבצע אכיפה על כל נושא האלימות נגד נהגים

דוד קורן:  אבל גם היחידה הזאת תאכוף לא רק את האלימות נגד הפקחים, אלא גם את עבודת הפקחים באופן סמוי

דוד קורן:  כלומר, שאם יגיעו למצבים שאותם פקחים מתנהלים באופן שהוא לא מאוזן, ושהוא מפר את שלוות הנוסע ומפר את חוויית הנסיעה, אנחנו נדע גם לפעל מול אותם פקחים

דוד קורן:  תודה רבה

יצחק פינדרוס: תודה רבה

יצחק פינדרוס:  אני רוצה לסכם

יצחק פינדרוס:  האמת שאני רוצה בסיכום גם לפנות אליכם, כן, מה רציתם?     

אלכס מילר: תודה רבה אדוני יושב הראש, הסתדרות הכללית החדשה, סגן יושב ראש לשכת הקשר בין הכנסת לממשלה, אלכס מילר

אלכס מילר:  ראשית, מקוממת אותי ההערה שניתנה פה על ידי שי גליק, על כך שאותם עובדים הכי שקופים שיש היום, שניצבים מול אותה אלימות ששמעתם, וזו לא הפעם הראשונה, גם מראשי ועד וגם מהאנשים שנכחו כאן בוועדה, צריכים כביכול לשמוע שבגלל שהם עוברים את האלימות הם מוציאים את זה על האזרחים

אלכס מילר:  אדוני יושב-הראש אני דוחה בכל הכוח את האמירה הזאת

אלכס מילר:  זה לא מקובל, זה לא מכבד את המקצוע זה דבר ראשון

אלכס מילר:       דבר שני, כל מהלך שנעשה, וכל המלצה שנעשית כאן, קודם כול צריך לקחת בחשבון שיש הסכמים קיבוציים ובסופו של דבר מדובר על השכר של העובדים, וצריכות להיות גם הצעות ואלטרנטיבות לכל דבר לפני שבאים וממליצים לעשות איזשהו מהלך צריך להתחשב בכל הצדדים, זה דבר ראשון

אלכס מילר:       דבר שלישי, אנחנו דיברנו לא פעם, שאם רוצים באמת להגן על האנשים, הגיע הזמן שכל אותו נהג, וכל פקח, וכל מי שתוקף אותם, יקבל בעצם את הענישה בעצם כמו כל תקיפה של עובד ציבור

אלכס מילר:  אם רוצים לבוא ובאמת להגן

אלכס מילר:  אם רוצים לתת סמכויות ולצפות שבסופו של דבר, שהאנשים שנכנסים לאוטובוס, שזה לא יהיה שדה קרב, ואנחנו שמענו פה את האירועים

אלכס מילר:       תאמין לי כמות התלונות, אני שמעתי את הגברת שאמרה שקיבלנו 70% מכלל התלונות על הפקחים, כמה מתוך זה העברתם למשטרה? רובם עברו למשטרה בטח

אלכס מילר:  אבל כל אותם האנשים ששמעתם פה, שנאמר שחיכו להם עם האלות שם, ושברו להם, כל התלונות האלו הגיעו למשטרה, אז צריך גם להשוות

אלכס מילר:  יש הרבה דיבורים מסביב

אלכס מילר:       אני יכול להבין שאנשים לפעמים עוברים אירועים לא פשוטים בחייהם, גם אתה, גם אני, כולנו, אבל בסופו של דבר כשאתה משווה ואתה לוקח כמות מטורפת של האנשים שעוברים דרך הפקחים שצריכים לעשות את העבודה שלהם, ותגיד לי אתה גם אם הבן אדם הזה פתאום עובר מצב שמישהו שמבקר אותו והוא לא נותן דוח בגלל שהוא התחשב, בגלל המצב הזה שנוצר לו, ואז מפטרים אותו בגלל זה מהעבודה, מה תגיד לאותו בן אדם? הוא יגיע לפה ותגנו עליו? אני בטוח שלא

יצחק פינדרוס: זה לא בדיוק, אלכס

יצחק פינדרוס:  אני חושב שההסתדרות חייבת לנקוט פה מהלך מול אגד, ואני אומר לך את זה באמת כעצה

יצחק פינדרוס:  כי אתם מעמידים את הפקחים שלכם במצב בלתי אפשרי

יצחק פינדרוס:  כי פקח שאמור להביא כמות דוחות, חבר'ה, זה לא עובד, זה לא עבד בירושלים לפני 20 שנים, זה לא עבד במשטרת התנועה לפני 15 שנים, מי שהכיר את זה

יצחק פינדרוס:  אני אומר לך, זה לא עובד

אלכס מילר: אבל זה לא רק באגד, יש הסכמים כאלה כמעט בכל החברות

יצחק פינדרוס: אתם מעמידים אותם במצב בלתי אפשרי, ואתם צריכים לנקוט מהלך שצריך להיות משולב, אני מסכים שאתם צריכים לתת להם סמכויות

יצחק פינדרוס:  אני כנבחר ציבור לא יכול לתת סמכות למישהו שנמדד לפי כמות דוחות

יצחק פינדרוס:  לא יכול לתת לו סמכות

אלכס מילר: זה לא המדד, - - - כמות הבדיקות ולא כמות הדוחות, זה משהו אחר לחלוטין

יצחק פינדרוס: אני אומר גם וגם וגם, וזה רק באגד

יצחק פינדרוס:  הדבר הזה, אני אומר לך כהסתדרות, אי אפשר

יצחק פינדרוס:  אי אפשר שאתה נותן סמכות לאדם שנמדד, אין חיה כזאת, זה לא הגיוני, זה לא נכון כלפי האזרחים, ואתה מעמיד את הפקחים במצב בלתי אפשרי לחלוטין

יצחק פינדרוס:  הוא באמת במצב בלתי אפשרי

יצחק פינדרוס:  אז באמת עכשיו אני מבין את התשובה ללמה נותנים דוחות לאדם שעלה במקום של הורדה בלבד, אני יכול להבין למה נותנים לו כשהוא בא לשאול אותו אני לא הצלחתי לתקף, כי הוא נמדד על פי דוחות והוא לא נמדד על פי כמות

אלכס מילר: בסופו של דבר אנשים עושים את העבודה שלהם ומתמודדים עם הבעיות

יצחק פינדרוס: לא העכבר גנב, החור גנב

יצחק פינדרוס:  התפיסה

יצחק פינדרוס:  החוזה

יצחק פינדרוס:  יש פה משהו שהוא לא הגיוני

יצחק פינדרוס:  אם הייתי פקח אני לא יודע מה הייתי עושה

אלכס מילר: אגב החברה מקבלת 92%

יצחק פינדרוס: תודה

יצחק פינדרוס:  אני רוצה לסכם את הדיון

זיו יותם: אני רוצה לומר, הוועדה הזאת מתעסקת בתלונות ציבור

זיו יותם:  איצ'ה יודע, ארגון 15 דקות יודע, קוראים לי יותם מהתפעול של אגד, אני מטפל תלונה תלונה

זיו יותם:  90% מהתלונות של הציבור נגד מבקרים מתבררות אחרי מצלמות גוף כאינן נכונות

זיו יותם:  האחוז הבודד הזה, אפשר לנהל עליו דיון, אבל אני לא יודע כמה תלונות מפה אכן נבדקו לעומק

זיו יותם:  איצ'ה יודע, אני מדבר איתו פעמיים בשבוע

יצחק פינדרוס: אנחנו מדברים על עיקרון

יצחק פינדרוס:  אנחנו לא מדברים על תלונה ספציפית

יצחק פינדרוס:  הדיון בוועדה הוא לא על תלונה ספציפית אם היא מוצדקת או לא

יצחק פינדרוס:  זה על תפיסה ועל תחושה

יצחק פינדרוס:  אם בסוף יושבים פה 5-6 ארגונים ואומרים לך שיש בעיה באגד; למה אומרים את זה על אגד? הרי נוסעים הם עם הרבה חברות

יצחק פינדרוס:  אומרים שיש בעיה, ואומרים בין השאר יש בעוד מקומות

יצחק פינדרוס:  יש משהו שצריך לעשות בדק בית

יצחק פינדרוס:  אתה מתעלם, אתה אומר תשמע בהקלטה זו וזו בסוף הפקח קיבל מכות

יצחק פינדרוס:  אני שואל אז למה הפקח בקווים לא קיבל מכות?      

ניר לנדאו: אבל אולי הוועדה מתעלמת?     

יצחק פינדרוס: שמה? שהביאו 300 מיליון שקלים למדינת ישראל? אני אומר לך עכשיו כחבר נבחר, מעניין את הסבתא שלי ה-300 מיליון שקלים אם הדבר הזה יוצר אלימות מול אזרחים

יצחק פינדרוס:  אל תבוא פה לוועדה בכנסת ותציג לי 300 מיליון שקלים מול אלימות כלפי אזרחים

יצחק פינדרוס:  אתה יודע מה, יש לי פתרון יותר טוב מ-300 מיליון שקלים, אני מקצץ מיליארד שקלים למשטרה, תהיה קצת אלימות ברחובות, לא נורא, העיקר הרווחנו מיליארד שקלים

יצחק פינדרוס:  זה בעצם מה שאתה אומר לי

יצחק פינדרוס:  תחשוב רגע על מה אמרת עכשיו, אני אקצץ למשטרת ישראל מיליארד שקלים, תהיה קצת יותר אלימות ברחובות, וואלה חסכתי כסף

יצחק פינדרוס:  אחד עומד מול השני? נו באמת חבר'ה, תהיו רציניים

עידן רול: כבוד היו"ר, אני רק אדגיש שגם מבחינת משרד התחבורה, ה-300 מיליון שקלים אל מול האלימות אנחנו תפקידנו למגר את האלימות קודם כול

עידן רול:  אנחנו כהפקת לקחים עשינו הפקת לקחים

עידן רול:  אנחנו בטוחים שהנוהל ימגר לפחות 90% מתלונות הציבור, ואני חושב שכדאי שגם המפעילים יעשו את הפקת הלקחים שלהם

יצחק פינדרוס: טוב אני רוצה לסכם, אני כבר באיחור לצערי הרב

יצחק פינדרוס:  פשוט יש חוק אחר בוועדת חוץ וביטחון שאני חייב להיות בו ב-12:00

יצחק פינדרוס:  אני חושב שעלו פה כמה דברים, ממשרד התחבורה, אגד, וגם ההסתדרות אני חושב שהם שותפים לנושא הזה

אלכס מילר: למה זה קשור אלינו הסוגייה הזאת של כמות הדוחות? אנחנו צריכים לדאוג לשכר של העובדים

אלכס מילר:  זה לא קשור אלינו הסוגייה הזאת

אלכס מילר:  אני רק מבקש שבמידה והסוגייה תתמקד בנושא ספציפי שקשור לנושא ספציפי שקשור לאותם הפקחים, שגם תדאג להגיד שתהיה הגנה עליהם כמו עובדים ציבור, שזה צריך להיות במקביל

אלכס מילר:  בסופו של דבר האנשים האלה נמצאים בפרונט מול אותה אלימות

אלכס מילר:  אפשר לבדוק במשטרה כמה פניות קיבלו במשטרה על אלימות נגד פקחים ונגד נהגים? שיהיה במקביל אדוני יושב-הראש, זה לא קשור אלינו הנושא של הדוחות

אלכס מילר:  זה בין החברה לזה

אלכס מילר:  סליחה

יצחק פינדרוס: אני רוצה לחזור לסיכום

יצחק פינדרוס:  אני חושב שעולה פה תמונה – הייתי אומר, בלשון המעטה – לא מוצלחת, של מעגל

יצחק פינדרוס:  איפה אתה רוצה להתחיל את המעגל? אתה יכול להגיד אני לא רוצה להתחיל את המעגל, זכותך

יצחק פינדרוס:  אני הצעתי לך

יצחק פינדרוס:  אתה רוצה להגן על העובדים? חלק מההגנה על העובדים זה לעצור את המעגל הזה

יצחק פינדרוס:  המעגל הזה הוא מעגל בלתי אפשרי

יצחק פינדרוס:  צריך לעשות הכול בשביל להוריד את מספר האנשים שלא מתקפים ולא משלמים, זה ברור

יצחק פינדרוס:  צריך לעשות הכול כדי להוריד את זה, השאלה לא במחיר של להעמיד אנשים בסיכון, לא במחיר של לא לתת לאנשים סמכויות

יצחק פינדרוס:  ולכן, אחד תלוי בשני

יצחק פינדרוס:       בסוף, בסופו של דבר, דבר ראשון לא יכולה להיות במערכת סבירה ונורמלית מדידה לפי כמות דוחות, צריך לשנות את הסכם השכר, ובזה אתם חלק מהסכם השכר, אתם לא חלק בלתי נפרד, ההסתדרות היא חלק מהסכם השכר וצריך לשנות את הדבר הזה

יצחק פינדרוס:  זה אחד

יצחק פינדרוס:       אני חושב שמשרד התחבורה כן צריך לשים לב לדבר הזה, בטח אם מדברים עם משרד המשפטים על סמכויות

יצחק פינדרוס:  פקח מצטיין לא צריך להיות בחלק הזה, וחייב להיות יותר שיקול דעת לפקחים ויותר מיקוד בנושא, כמו שאמרנו ואני מסכים, עם אלה שבעצם עולים בלי לשלם, אלה שרוצים לא לשלם, אלה שבורחים, לא אלה ששילמו בעצם ויש בעיה טכנית כרגע בתיקוף כי יש לו חופשי חודשי שנתי, או חופשי חודשי ואין לו אינטרס, צריך לראות איך להתמקד בדבר הזה

יצחק פינדרוס:  ונכון, להרגיל את הנוסעים האלה לתקף ולמצוא את הדרך איך, במסגרת החוזה שלכם מול החברות, הדבר הזה יבוא לידי ביטוי

יצחק פינדרוס:  כמו שאני לא יודע למה, אבל בסופו של דבר הוא בא לידי ביטוי מול חברות אחרות ופחות מול חברת אגד

יצחק פינדרוס:       אנחנו נהיה בדין ודברים איתכם מחוץ לוועדה, ונקבל החלטה ביחד מתי אנחנו עושים ועדה למעקב

יצחק פינדרוס:       תודה רבה

יצחק פינדרוס:  הישיבה נעולה